Manfaat Buah Tembikai Bagus Untuk Sistem Penghadaman & Merendahkan Risiko Penyakit Jantung

Buah tembikai sering menjadi hidangan pilihan dalam banyak majlis dan acara di Malaysia. Dari hidangan menyambut tetamu, semasa berbuka puasa di bulan Ramadan sehingga di majlis perkahwinan dan keraian, buah yang terkenal dengan warna merah ini sering menjadi buah pilihan masyarakat di Malaysia. Selain rasanya yang sedap dan mudah didapati, buah ini juga mempunyai pelbagai khasiat lain.

Apakah khasiat utama buah popular ini? Teruskan membaca artikel ini.

Khasiat utama buah tembikai

1. Kandungan air yang tinggi

Buah tembikai sangat kaya dengan air. Lihat sahaja teksturnya yang lembut dan berair. Memakan buah ini seolah-olah sedang minum jusnya. Lebih-lebih lagi semasa cuaca sedang panas, buah tembikai adalah pilihan yang terbaik untuk menghidrat badan.

2. Baik untuk jantung

Warna merah pada tembikai yang terhasil daripada sejenis bahan kimia yang digelar lycopene membantu melindungi sel-sel badan dari kecederaan serta merendahkan risiko
penyakit jantung
. Lycopene ini juga bersifat antioksidan.
Fakta ini telah disahkan oleh kajian oleh Purdue University.

Kajian yang dimuatkan di dalam American Journal of Hypertension menemui bahawa tembikai membantu mengurangkan
tekanan darah tinggi
 dan menurunkan berat badan dalam kalangan obes.

3. Anti-radang

Selain baik untuk jantung, lycopene juga berfungsi sebagai anti-radang. Ia membantu dengan mengurangkan
keradangan
 di dalam badan. Semasa anda sakit disebabkan apa-apa penyakit, radang berlaku di bahagian-bahagian tertentu di dalam badan anda. Buah tembikai secara amnya membantu badan anda melawan radang tersebut, seterusnya membantu proses pemulihan dengan lebih baik.

4. Penghadaman

Kandungan serat di dalam tembikai merangsang saluran
penghadaman
 yang lebih sihat. Gabungan serat dan kandungan 90% air dalam tembikai juga membantu melancarkan sistem penghadaman si penggemar tembikai.

5. Baik untuk kulit dan rambut

Vitamin A adalah penting untuk kulit dan rambut anda. Ia membantu mengekalkan kelembapan kulit dan merangsang pertumbuhan kolagen. Secawan buah tembikai mengandungi hampir satu perempat dari keperluan harian
vitamin A
 anda.

Hello Health Group
 tidak menyediakan nasihat perubatan, diagnosis atau rawatan.


Penyakit Lyme

Definisi

Apa itu Penyakit Lyme?

Penyakit Lyme adalah berpunca dari bakteria Borrelia Burgdorferi, yang dipindahkan kepada manusia melalui gigitan kutu berkaki hitam yang dijangkiti. Simptom boleh terjadi di mana-mana sahaja bermula dari hari ketiga hingga hari ke 30 anda digigit, dan simptom boleh menjadi sangat meluas, bergantung kepada tahap jangkitan.

Menurut CDC, kemungkinan anda mendapat penyakit Lyme dari gigitan kutu bergantung kepada jenis kutu, di mana anda berada semasa digigit, dan berapa tempoh masa kutu itu hinggap pada anda. Kutu berkaki hitam mestilah menghinggapi anda paling kurang 24 jam untuk memindahkan penyakit Lyme kepada anda.

Apakah kebarangkalian Penyakit Lyme?

Penyakit Lyme memang sangat selalu terjadi. Lebih dari 30 000 kes dilaporkan kepada Pusat Kawalan Penyakit dan Pencegahan (CDC) setiap tahun hanyalah sebahagian kecil. Menurut jangkaan CDC, lebih 300 000 orang Amerika didiagnosis dengan penyakit yang dibawa oleh kutu setiap tahun. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Penyakit Lyme?

Simptom yang sering terjadi ialah:

Menggigil.

Pening kepala.

Demam.

Sendi bengkak.

Kehilangan
tone
 otot muka .

Kelenjar limpa membengkak.

Masalah memori.

Sakit otot.

Kebas.

Berdebar-debar.

Sakit mencucuk.

Leher kaku.

Sesetengah pesakit akan mengalami gejala dan tanda berkaitan penyakit Lyme:

Ruam.

Sakit sendi.

Sakit kepala.

Mungkin terdapat simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa doktor anda.

Bila saya harus berjumpa doktor?

Ruam adalah petanda ketara yang anda telah digigit. Pada peringkat ini, rawatan dengan antibiotik mungkin boleh berjaya.
Jika anda mengalami sebarang tanda atau gejala yang disenaraikan di atas atau jika ada sebarang kemusykilan, sila dapatkan nasihat dari doktor anda. Tubuh setiap orang bertindak secara berbeza. Ia adalah yang terbaik untuk membincangkan dengan doktor anda apa yang terbaik untuk keadaan anda.

Punca

Apakah punca Penyakit Lyme?

Di Amerika Syarikat, penyakit Lyme disebabkan oleh Borrelia Burgdorferi dan Borrelia Mayonii, ia dibawa oleh kutu berkaki hitam atau kutu rusa. Kutu tersebut berwarna perang, saiznya tidaklah melebihi biji poppy, yang membuatkan mereka sukar untuk dilihat dengan mata kasar.

Untuk dijangkiti penyakit Lyme, kutu rusa mestilah menggigit anda. Bakteria yang masuk ke dalam kulit anda melalui gigitan itu akan membuat jalan masuk ke dalam saluran darah anda. Dalam kebanyakan kes, untuk menyebarkan penyakit Lyme, kutu rusa perlu menghinggapi anda untuk 36-48 jam. Jika anda mendapati kutu yang terhinggap nampak membengkak, ia mungkin telah lama memindahkan bakteria kepada anda. Membuang kutu tersebut secepat yang mungkin boleh mengelakkan jangkitan.

Faktor-faktor Risiko

Apakah yang meningkatkan risiko saya kepada Penyakit Lyme?

Terdapat banyak faktor risiko seperti:

Selalu berada di kawasan hutan dan berumput. Di Amerika Syarikat, kutu rusa banyak dijumpai di bahagian utara dan barat tengah, di mana bahagian ini adalah kawasan hutan tebal yang merupakan habitat kutu rusa. Kanak-kanak yang banyak menghabiskan masa di luar terutama di kawasan-kawasan ini berada di dalam risiko. Orang dewasa yang rutinnya bekerja atau melakukan aktiviti di luar bangunan juga berisiko tinggi.

Kulit yang terdedah. Kutu hinggap dengan mudah pada kulit yang terdedah. Jika anda berada di kawasan di mana terdapat banyak kutu, lindungi diri anda dan anak anda dengan memakai baju lengan panjang dan seluar panjang. Jangan izinkan binatang peliharaan bermain-main sehingga ke kawasan semak dan berumput.

Tidak membuang kutu dengan cara yang betul. Bakteria dari gigitan kutu boleh masuk ke dalam aliran darah anda jika ia hinggap pada kulit anda dari 36 hingga 48 jam atau lebih. Jika anda membuang kutu yang hinggap dari kulit anda dalam masa dua hari, risiko untuk mendapat penyakit Lyme adalah rendah.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyakit Lyme didiagnosis?

Doktor mendiagnosis penyakit ini berdasarkan simptom dan sejarah terdedah kepada kutu. Dua langkah ujian darah sangat membantu jika digunakan dengan betul, laporan CDC. Walau bagaimanapun, ketepatan ujian ini bergantung kepada tahap penyakit: pada minggu pertama jangkitan, ujian ini mungkin akan negatif kerana antibodi memerlukan masa beberapa minggu untuk terbentuk. Ujian ini tidak disarankan jika anda tidak mengalami sebarang simptom.

Bagaimana pesakit Penyakit Lyme dirawat?

Antibiotik digunakan untuk merawatnya. Secara amnya, proses penyembuhan akan menjadi pantas dan lebih sempurna sejurus rawatan bermula.

Antibiotik

Antibiotik oral. Ini adalah rawatan standard untuk penyakit ini pada peringkat awal. Ini selalunya termasuklah Doxycycline untuk dewasa dan kanak-kanak berumur lebih dari 8 tahun atau amoxicilin atau cefuroxime untuk dewasa, kanak-kanak yang lebih muda, perempuan hamil atau ibu yang menyusu. Ubat ini selalunya diambil selama 14-21 hari, tetapi beberapa kajian mencadangkan tempoh itu bertahan lebih dari 10-14 hari sudah memadai.

Antibiotik intravena. Jika penyakit ini menjejaskan sistem saraf pusat, doktor anda mungkin akan mencadangkan rawatan dengan antibiotik intravena selama 14-28 hari. Ini adalah berkesan untuk menyingkirkan jangkitan, walaupun ia mengambil sedikit masa untuk sembuh dari simptom. Antibiotik intravena boleh menyebabkan pelbagai kesan sampingan, termasuklah mengurangkan sel darah putih, cirit birit ringan hingga sederhana, atau jangkitan kepada organisma yang tahan-antibiotik tidak berkait pada Lyme.

Selepas rawatan sebilangan kecil masih mempunyai simptom seperti sakit otot dan keletihan. Penyebab simptom ini masih berterusan dikenali sebagai sindrom selepas rawatan, dan merawat dengan antibiotik tidak dapat membantu. Beberapa pakar percaya akan ada antara pesakit yang dijangkiti akan terdedah untuk membentuk respon auto-imun y
ang membawa kepada simptom tersebut. Kajian yang lebih mendalam diperlukan.

Bismacine

Suruhanjaya Makanan dan Ubatan memberi amaran akan penggunaan Bismacine, iaitu sejenis sebatian yang disuntik yang diperskripsi oleh sesetengah pakar perubatan alternatif untuk merawat penyakit Lyme. Bismacine, juga dikenali sebagai chromacine mengandungi kandungan metal bismuth yang tinggi. Walaupun bismuth adalah selamat digunakan dalam beberapa ubatan oral untuk ulser perut, ia tidak disahkan digunakan dalam bentuk suntikan atau sebagai rawatan Lyme. Bismacine boleh menyebabkan keracunan bismuth, yang boleh membawa kepada kegagalan jantung dan buah pinggang.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyakit Lyme?

Berpakaian tertutup. Apabila berada di dalam hutan atau kawasan berumput, pakai kasut, seluar panjang dimasukkan ke dalam stokin, baju lengan panjang, topi dan sarung tangan. Cuba untuk tetap mengikut laluan yang disediakan dan elakkan dari berjalan melalui semak dan rumput panjang. Sentiasa pastikan anjing anda berada dalam ikatan.

Gunakan penghalau serangga. Gunakan penghalau serangga pada kulit anda dengan 20 peratus atau lebih kandungan DEET. ibu bapa perlu menggunakan penghalau serangga kepada anak-anak tetapi elakkan tangan, mata dan mulut. Sentiasa beringat bawah penghalau serangga boleh menjadi toksik, jadi patuhi arahan dengan waspada. Gunakan produk yang mengandungi permethrin kepada pakaian atau beli pakaian yang telah dirawat.

Buat yang terbaik untuk membersihkan halaman rumah anda. Bersihkan semak samun dan dedaun di mana kuti hidup. Simpan kayu api di kawasan yang mendapat matahari.

Periksa diri anda, anak-anak dan binatang peliharaan. Sentiasa berwaspada apabila anda menghabiskan masa didalam hutan atau kawasan semak. Kutu rusa selalunya tidak lebih besar dari kepala jarum, jadi anda mungkin tidak menjumpainya melainkan anda mencarinya dengan penuh teliti.

Terus mandi apabila masuk ke rumah adalah sangat membantu. Kutu selalu kekal pada kulit anda untuk berjam lamanya sebelum menghinggapi anda. Mandi dan gunakan tuala basahan mungkin boleh membuang kutu yang belum sempat menghinggap.

Jangan sangka anda ada imun yang kuat. Anda boleh dijangkiti penyakit Lyme melebihi sekali.

Alihkan kutu secepat yang mungkin menggunakan penyepit. Perlahan-lahan tangkap kutu melalui kepala atau mulutnya. Jangan picit atau hancurkan kutu tersebut, tapi tarik dengan penuh berhati-hati dan berterusan. Sejurus anda mengalihkan keseluruhan kutu itu, buang kutu itu dan sapu antiseptik pada kawasan yang digigit.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Apa Yang Kita Akan Rasa Ketika Klimaks? Rupanya, Lelaki & Wanita Berbeza!

Orgasma adalah sesuatu yang sangat dicari dan ditunggu
 oleh setiap pasangan suami isteri. Pun begitu, mungkin masih ramai yang belum tahu maksud klimaks yang sebenarnya.

Dalam pada itu, apakah yang kita akan rasa pada ketika itu dan adakah ia adalah sama sahaja bagi lelaki dan wanita?

Jangan jawab dulu, teruskan baca artikel ini untuk mengetahui mengenai perkara di atas dengan lebih lanjut lagi!

Untuk mendapatkan lebih banyak informasi tentang Kesihatan Seksual sila dapatkannya
di sini.

Apa maksud klimaks?

Sebelum pergi dengan lebih mendalam lagi, wajarlah untuk kita semua belajar maksud klimaks itu terlebih dahulu.

Sebenarnya, klimaks atau orgasma adalah
satu fasa kemuncak nafsu syahwat
 tatkala asyik berasmaradana bersama pasangan.

Ketika ini, fizikal manusia akan mengalami perubahan fisiologi manakala mental manusia pula akan mengalami perubahan emosi yang positif.

Antara perubahan yang berlaku adalah pengeluaran air mani serta perembesan hormon dalam tubuh badan
bagi menandakan kepuasan seksual
.

Apa yang berlaku pada tubuh badan semasa klimaks?

Seperti yang kami telah nyatakan di atas, akan berlaku
perubahan pada fizikal dan mental manusia ketika mencapai kemuncak nafsu syahwat ini
.

Menurut kajian yang dijalankan oleh William H. Masters dan Virginia Johnson dalam jurnal Human Sexual Response (1986), wujud 4 fasa utama yang akan berlaku semasa seks iaitu:

Terangsang

Mendatar

Orgasma

Resolusi

Ketika fasa ketiga iaitu orgasma
, inilah waktu lelaki atau wanita itu akan mencapai klimaks di mana individu akan berasa puas.

Ini berlaku ekoran daripada
pengeluaran air mani setelah sekian waktu menerima rangsangan
 serta perembesan hormon di dalam tubuh badan.

Antara hormon yang akan dilepaskan adalah melatonin, oksitosin dan endorfin yang dipercayai mampu membuat kita berasa suka, gembira dan bahagia.

Persoalannya, adakah maksud klimaks berbeza bagi lelaki dan wanita?

Apa beza orgasma lelaki & wanita?

Ya, memang wujud beberapa perbezaan yang agak ketara di antara lelaki dan wanita ketika mencapai kemuncak nafsu syahwat masing-masing.

Mari kita teliti dengan lebih lanjut mengikut fasa utama seks:

Fasa #1. Terangsang

Lelaki

Ketika lelaki terangsang secara seksual, darah akan mula mengalir laju ke seluruh tubuh badan.

Ini termasuklah pada zakar lantas menyebabkan ereksi
 dan testis mula menaik ke atas ekoran skrotum mengetat.

Wanita

Ketika wanita terangsang secara seksual, darah akan mula mengalir laju ke seluruh tubuh badan.

Ini termasuklah pada faraj lantas menyebabkan
 ia membengkak atau mengembang serta mengeluarkan cecair
.

Fasa #2. Plateau

Lelaki

Darah akan mula memenuhi zakar dan testis
 menjadikan pertambahan saiz.

Selain itu, tekanan darah, degupan jantung dan pernafasan akan menjadi lebih laju.

Wanita

Darah akan mula mengalir ke introitus – bahagian bawah faraj menjadikannya lebih besar.

Buah dada juga akan meningkat saiznya sekitar 25 peratus
dan puting mula menegang
.

Selain itu, tekanan darah, degupan jantung dan pernafasan akan menjadi lebih laju.

Fasa #3. Orgasma

Lelaki

Air mani akan mula terhasil dan memasuki saluran zakar,
bersedia untuk dilepaskan melalui proses ejakulasi
.

Sebelum ia terpancut, lelaki akan mengalami klimaks kira-kira 10 hingga 30 saat.

Wanita

Otot faraj akan mengalami kontraksi beritma sekitar 0.8 saat
di samping air mani yang terkeluar dengan banyak
.

Inilah ketika di mana wanita klimaks dan ia boleh berlaku sekitar 13 hingga 51 saat.

Berbeza dengan lelaki, wanita boleh mengalami orgasma beberapa kali sekiranya dirangsang secara berterusan.

Fasa #4. Resolusi

Lelaki

Ketika ini, lelaki sudah masuk tempoh pemulihan sementara di mana mustahil untuk mengalami orgasma lagi.

Ia boleh berlaku selama beberapa minit atau beberapa hari, mengikut usia dan kondisi kesihatan individu.

Zakar dan testis akan mula mengendur
 serta sistem tubuh badan akan mula kembali seperti asal.

Wanita

Tubuh badan termasuklah faraj akan mula kembali seperti asal secara beransur-ansur.

Maksud klimaks adalah sama bagi kedua-dua jantina?

Di sini dapat kita simpulkan maksud klimaks adalah rasa puas yang dialami semasa kemuncak hubungan seks.

Ya, rasa klimaks adalah sama sahaja bagi kedua-dua jantina. Namun, apa yang berbeza adalah perubahan pada tubuh badan seperti yang kami nyatakan di atas.

Sekiranya mengalami masalah
 tidak mampu atau sangat sukar mencapai orgasma
, sila berjumpa pakar untuk mendapatkan konsultasi dan rawatan lanjutan.


Senggama Tapi Tidak Pancut? Jangan Ya, Zakar Boleh Sakit Disebabkan Gejala Ini

Pernahkah kalian mengalami sakit di bahagian telur lelaki? Jika ya, artikel ini adalah tepat untuk anda!

Seks merupakan satu aktiviti yang sangat penting buat semua pasangan suami isteri dan tanpanya maka hambar dan tidak bermaknalah kehidupan di kamar tidur.

Akan tetapi, bukan setiap hari hubungan seksual anda akan berjalan lancar kerana boleh berlaku banyak
 kesilapan seks yang sering dilakukan oleh suami atau isteri di luar sana
.

Buat individu bernama kaum Adam, ada satu masalah yang jarang dibicarakan iaitu sakit di bahagian telur lelaki akibat seks atau lebih dikenali sebagai gejala ‘blue balls’.

Apakah ia sebenarnya? Jom sama-sama kita ikuti artikel ini dengan lebih mendalam lagi!

Untuk mendapatkan lebih banyak info tentang Kesihatan Lelaki, sila dapatkannya
di sini.

Definisi gejala blue balls

Pertama sekali, wajarlah untuk kita semua tahu definisi gejala ini terlebih dahulu.

Buat anda yang belum tahu, gejala blue balls atau nama saintifiknya Epididymal Hypertension (EH) adalah satu keadaan yang menyebabkan sakit di bahagian telur lelaki.

Ia berlaku akibat
 lelaki mengalami ereksi zakar
 tapi tidak
mencapai orgasma
 atau
mengeluarkan air mani
.

Ia mungkin tidak begitu bahaya namun akan menyebabkan kesakitan atau
kebengkakan pada testis
.

Akibat daripada gejala ini

Akibatnya, penderita akan mengalami ketidakselesaan pada alat sulit terutamanya buah zakar lantas mengehadkan aktiviti dalam kehidupan seharian mereka.

Berikut merupakan simptom-simptom EH yang mungkin akan berlaku pada testis:

Kesakitan

Kesenakan

Keberatan

Timbul rona biru

Ini sebabnya! Apabila lelaki terangsang secara seksual, saluran darah dan testis akan mengembang untuk menggalakkan perjalanan darah pada zakar.

Kesannya, zakar akan berereksi dan testis akan mengembang serta
 kembali seperti asal selepas ejakulasi
.

Jika air mani tidak keluar selepas itu, ia akan mengakibatkan
 darah tadi terkumpul pada zakar dan testis
.

Inilah punca gejala
blue balls
 ini berlaku.

Apa penyebab lain sakit di bahagian telur lelaki?

Seperti mana yang kita tahu, ketidakselesaan pada buah zakar terutamanya selepas dirangsang secara seksual mungkin disebabkan oleh EH.

Pun begitu, ada beberapa sebab lain yang menyebabkan rasa sakit di bahagian telur lelaki, termasuklah:

Neuropati diabetes

Epididimitis

Orchitis

Jangkitan kuman

Batu karang

Kondisi beguk

Kanser testis

Seluar dipakai terlalu ketat

Selain itu, ada satu lagi sebab yang menyebabkan ketidakselesaan testis ini iaitu testicular torsion. Apakah ia?

Untuk pengetahuan anda, ia berlaku apabila buah zakar di dalam kantung atau skrotum ini terpusing dari arah asalnya lantas mengakibatkan kesakitan dan kebengkakan.

Jika ia berlaku, anda dikehendaki menjalani pembedahan segera untuk memperbetulkannya.

Ini rawatan untuk sakit di bahagian telur lelaki!

Untuk tahu sama ada kalian mungkin terkena EH atau tidak, fikirkan kembali aktiviti seksual anda dan pasangan.

Selidik sama ada anda ada merangsang alat kemaluan sehingga ereksi
namun tidak mengeluarkan air mani
.

Jika ya, berjumpa doktor dengan segera untuk berkonsultasi kerana masih belum wujud perawatan untuk menyembuhkan gejala ini.

Pun begitu, doktor mungkin akan mencadangkan agar anda berejakulasi dengan melancap, seks oral, seks penetrasi atau apa-apa aktiviti seksual dengan perlindungan.

Dipercayai bahawa selepas anda mencapai orgasma, ketidakselesaan pada testis itu akan kebah sendiri seiring dengan perjalanan masa.

Selain itu, ada beberapa petua merawat EH yang kalian boleh amalkan sendiri di rumah:

Elak berfikir atau berfantasi seksual

Mandi air sejuk

Alih perhatian dengan perkara lain

Buat aktiviti untuk menyibukkan diri

Bersenam juga mungkin boleh membantu kerana ia akan menyebabkan darah kembali mengalir keluar daripada dalam testis anda.

Begitu juga menuam buah zakar dengan air batu atau apa-apa sahaja yang sejuk dalam usaha mengelak pertambahan pengaliran darah.

Pun begitu, ada juga kemungkinan di mana rasa sakit di bahagian telur itu disebabkan oleh perkara lain seperti yang kami nyatakan di atas tadi.

Adalah lebih baik untuk anda berjumpa dengan doktor terlebih dahulu untuk mengesahkan
kondisi yang menyebabkan ketidakselesaan pada testis
.

Akhir kata, EH atau gejala
blue balls
 itu mungkin tidak begitu bahaya namun boleh menjejaskan aktiviti seharian.

Oleh itu, sila pastikan kalian tidak menahan air mani daripada keluar setiap kali bersenggama dengan pasangan.


Penjagaan Bayi Bulan Ke-15

Pembesaran & Tingkah Laku

Apa yang patut anak saya lakukan semasa tempoh ini?

Anak anda kini berumur 15 bulan dan mungkin sudah boleh berjalan atau mula mengambil langkah pertama. Sediakan tempat untuk anak anda berjalan. Tidak mengapa jika terjatuh kerana dia akan belajar dan mengadaptasi diri dengan persekitarannya.

Anda mungkin melihat anak anda menjadi lebih berdikari. Dia sudah tidak ingin duduk di atas kerusi tinggi, tetapi ingin duduk bersama anda di meja makan. Dia juga mungkin akan menjadi semakin degil terutamanya ketika anda ingin cuba menukar lampin, memberus gigi atau duduk di kerusi mereka di dalam kereta. Jangan rasa tertekan. Anak anda sedang meluahkan sifat berdikarinya. Perkara yang paling penting adalah untuk terus bertenang dan cuba mengubah arahan anda kepada soalan. Sebagai contoh, gunakan ayat “Jom buat sesuatu yang menyeronokkan. Kita berus gigi sama-sama” berbanding “Pergi berus gigi!” Anda akan melihat perubahan pada mod anak anda.

Apabila anak anda berumur 15 bulan, dia mungkin boleh melakukan perkara berikut:

Katakan sekurang-kurangnya 3 perkataan;

Memahami arahan mudah (“tidak”, “tolong berikan saya”);

Menunjukkan bahagian-bahagian badan;

Menconteng menggunakan krayon;

Membaling bola, berlari, memanjat;

Berjalan dengan sendiri;

Apakah yang anak saya patut bersedia lakukan?

Cara terbaik untuk membantu pembesaran anak anda ialah dengan sentiasa membacakan anak anda buku. Memandangkan sesetengah bayi mampu untuk duduk dan dengar bacaan buku tersebut manakala sesetengahnya pula tidak, jangan putus asa. Terus dedahkan anak anda kepada buku supaya akhirnya mereka akan suka duduk dan mendengar cerita-cerita dari anda. Dalam jangka masa panjang, membaca berkemungkinan merupakan salah satu aktiviti yang paling berharga yang dikongsi oleh anda dan anak anda. Bayi kebiasaannya ingin mendengar cerita yang sama berkali-kali. Pengulangan membantu mereka belajar perkataan tersebut dan mereka akan rasa seronok apabila sudah tahu apakah yang akan berlaku seterusnya.

Jika anak anda adalah jenis yang menyembunyikan personalitinya, elakkan melabelnya sebagai “pemalu”. Dia mungkin sedikit perlahan untuk bergaul dengan orang lain tetapi sebenarnya kebanyakan bayi kadangkala berasa malu terutamanya dalam situasi baru. Kebimbangan perpisahan (seperation anxiety) bukan sahaja boleh berlaku dalam bayi yang berani, tetapi juga mereka yang malu dan pendiam.

Dalam situasi sosial yang tertekan, pastikan mereka tahu bahawa anda memahami mereka. Pegang tangan mereka dan katakan “Majlis ni bising, kan?” Berikan mereka lebih masa untuk mendapatkan mod tanpa terlalu memaksa dan berikan pujian apabila mereka berjaya berbanding menyalahkan mereka ketika gagal. Untuk menggalakkan anak anda, anda harus membeli sebiji bola. Baling bola tersebut dan apabila ia melantun kepada anda, tunjukkan kepada anak anda bagaimana ingin menangkapnya. Dia mungkin tidak berjaya menangkapnya tetapi akan berasa gembira semasa mengejarnya.

Untuk mengelakkan menggigit menjadi tabiat, pertama sekali adalah untuk memastikan orang yang digigit itu dalam keadaan yang baik. Sila bertenang. Menengking atau mendenda bayi yang menggigit tersebut tidak memberikan banyak kebaikan. Dia sedang dipenuhi oleh emosi yang tidak mampu dikawalnya. Malah, yang menggigit itu mungkin menangis lebih kuat dari yang digigit. Katakan sahaja “jangan gigit lagi” dan alih perhatian mereka. Kenal pasti apa yang berlaku semasa insiden tersebut. Adakah anak anda diugut atau tempatnya diganggu? Adakah hampir dengan waktu tidur? Anda boleh menyelesaikan masalah tersebut jika dapat mengenal pasti apa yang merangsangnya.

Temu Janji Doktor

Apa yang harus saya berbincang dengan doktor?

Doktor anda mungkin bertanya soalan berikut:

Bagaimanakah selera anak anda? Berapa banyak makanan dan snek yang diambil sehari?

Adakah dia membuang air secara berkala? Adakah terdapat perubahan dengan makanan tertentu?

Bagaimana jadual tidurnya? Bayi berumur 1 hingga 2 tahun masih memerlukan 13 ke 14 jam waktu tidur sehari.

Soalan-soalam ini akan membantu doktor menilai pembesaran dan kesihatan anak anda. Anda harus berbincang tentang sebarang kebimbangan lain yang anda mungkin alami.

Apa yang patut berlaku kepada anak saya semasa menemui doktor?

Semasa bulan ini, anak anda mungkin mengalami pembesaran yang cepat (growth spurt). Semasa 15 bulan, anak anda mempunyai bacaan ukuran berikut:

Berat: 9.2 kg ke 13.6 kg (lelaki), 8.6 kg ke 12.5 kg (perempuan);

Tinggi: 74 cm ke 84 cm (lelaki), 73 cm ke 83 cm (perempuan);

Ukut lilit kepala: 45 cm ke 50 cm (lelaki), 44 cm ke 48 cm (perempuan);

Carta pembesaran akan menunjukkan pandangan umum bagi pembesaran fizikal anak anda. Doktor pakar kanak-kanak terbabit akan mengukur ketinggian dan ukur lilit kepala anak anda untuk memastikan dia sedang membesar dengan sihat dan pada kadar yang baik. Doktor akan melihat adakah ukuran anak anda normal bagi bayi berumur 15 bulan.

Apa yang diharapkan

Apa yang saya bimbangkan?

Anda mungkin bimbang tentang bagaimana ingin mengawal anak anda yang suka menggigit. Ini sudah pastinya bukan tingkah laku yang baik. Sebab mengapa anak anda menggigit mungkin kerana dia rasa terancam. Dia tidak tahu bagaimana ingin berkomunikasi. Naluri yang paling semula jadi ialah dengan menggigit.

Cara terbaik untuk mengawalnya ialah pertamanya dengan memastikan orang yang digigit itu dalam keadaan yang baik. Kemudian, katakan dengan tegas kepada anak anda “jangan gigit lagi.” Tidak perlu untuk menengking. Anak anda boleh tahu dari tona suara anda bahawa perbuatan itu adalah tidak baik. Kemudian, cuba untuk memahami kenapa anak anda berasa terancam. Kadangkala, yang menggigit itu menangis lebih kuat dari yang digigit. Jangan cuba untuk gigit anak anda untuk menunjukkan bagaimana rasanya digigit. Ia memberikan mesej yang mengelirukan bahawa menggigit itu adalah tidak mengapa.


Kawal Waktu Makan Untuk Kawal Berat Badan Anda!

Tahukah anda bahawa Malaysia telah menjadi salah satu daripada negara yang mempunyai ramai penduduk obesiti? Menurut kajian yang dijalankan pada 2015 di negara kita, setiap seorang daripada dua individu dewasa mempunyai berat badan berlebihan atau obesiti. Persoalannya, apakah yang perlu dilakukan untuk membendung permasalahan ini? Jawapannya, mungkin berkaitan dengan waktu makan kita. Sila ikuti artikel ini untuk mengetahui mengenainya dengan lebih lanjut.

Apa kaitan waktu makan dengan berat badan?

Menurut kajian yang dilakukan oleh
The Obesity Society
, pengawalan waktu makan mampu mempengaruhi berat badan kita dengan mengurangkan selera selain membakar lebih kalori. Contoh caranya adalah dengan berpuasa secara berselang-seli atau mengambil makanan pada waktu yang lebih cepat. Ini merupakan kajian pertama yang membuktikan bahawa waktu makan individu akan memberi kesan kepada tenaga dan metabolisma.

Menurut Eric Ravussin yang merupakan salah seorang pengkaji dan Pengarah Eksekutif bagi
Louisiana State University’s Pennington Biomedical Research Center
di
Baton Rouge
, strategi pengawalan waktu makan mengikut ritma sirkadian, suatu ritma dalaman hidupan yang sentiasa berjalan mengikut kitaran 24 jam merupakan strategi yang berkuasa untuk mengurangkan selera dan memperbaiki kesihatan metabolisma.

Manakala menurut Courtney M. Peterson yang merupakan ketua pengkaji dan pembantu profesor di
Department of Nutrition Sciences at the University of Alabama
 di
Birmingham
 pula, majoriti daripada individu mendapati bahawa strategi pengawalan waktu makan adalah sangat membantu dalam mengawal berat badan mereka kerana strategi ini secara semula jadinya akan mengurangkan selera sekali gus membuat individu mengambil makanan lebih sedikit.

Menurut para pengkaji, strategi pengawalan waktu makan akan membantu individu membakar lebih banyak kalori lemak secara purata dalam sistem 24 jam.
Early Time-Restricted Feeding
(eTRF), atau makan makan malam pada waktu tengah hari, akan membantu menukar keupayaan individu daripada membakar karbohidrat untuk tenaga kepada membakar lemak untuk tenaga, yang merupakan aspek metabolisma yang dikenali sebagai fleksibiliti metabolisma.

Walau bagaimanapun, kajian ini hanya merupakan sebuah kajian awal yang memerlukan kajian lanjutan berkenaannya. Sama ada strategi ini akan membantu individu hilang lemak dalam badan perlu diuji dalam tempoh kajian yang lebih panjang.

Perihal kajian

Kajian ini meneliti seramai 11 lelaki dan wanita dewasa yang mengalami berat badan berlebihan. Peserta kajian ini direkrut antara November 2014 sehingga Ogos 2016. Mereka dipilih berdasarkan kesihatan umum yang baik, berusia 20 hingga 45 tahun, mempunyai BMI antara 25 hingga 35 kg/m2, mempunyai berat badan antara 68 hingga 100 kg, mengamalkan waktu tidur antara pukul 9:30 malam hingga 12:00 pagi dan untuk wanita, mempunyai kitaran haid yang normal.

Peserta kajian akan mencuba dua strategi waktu makan yang berbeza secara rawak. Strategi pertama adalah pengawalan waktu makan di mana peserta akan makan 3 sajian sepanjang tempoh 12 jam dengan sarapan pada 8:00 pagi dan makan malam pada 8:00 malam. Strategi kedua pula adalah eTRF di mana peserta akan makan 3 sajian sepanjang tempoh 6 jam dengan sarapan pada 8:00 pagi dan makan malam pada 2:00 petang. Amaun dan jenis makanan adalah sama sahaja bagi kedua-dua strategi ini. Maksudnya di sini, waktu berpuasa bagi strategi pengawalan waktu makan adalah 12 jam sehari manakala strategi eTRF adalah 18 jam sehari.

Peserta kajian akan mengikut strategi ini selama 4 hari. Pada hari ke 4, para pengkaji akan meneliti kadar metabolisma bagi setiap peserta dengan meletakkan mereka dalam sebuah bilik menggunakan peralatan yang boleh menyukat sebanyak mana kalori, karbohidrat, lemak dan protein yang dibakar. Pengkaji juga akan meneliti selera peserta bagi setiap tiga jam mereka berjaga serta hormon lapar bagi setiap pagi dan petang.

Meskipun eTRF tidak akan memberi kesan yang signifikan terhadap kalori yang dibakar, pengkaji mendapati bahawa eTRF akan menurunkan hormon lapar,
ghrelin
 dan memperbaiki aspek selera. Ia juga akan meningkatkan pembakaran lemak dalam masa 24 jam.

Konklusi kajian

Menurut Hollie Raynoe yang merupakan seorang profesor
Department of Nutrition, College of Education, Health, and Human Sciences
di
 The University of Tennessee, Knoxville
, kajian ini sangat membantu memberi informasi tentang bagaimana pengawalan waktu makan adalah sangat penting dalam pengawalan berat badan, bukan sekadar apa yang anda ambil sahaja.

Para pengkaji menyimpulkan bahawa kajian ini dapat membantu individu di luar sana memahami kaitan pengawalan waktu makan akan membantu pengawalan berat badan dengan membakar lebih kalori serta mengurangkan selera. Kajian pada tikus makmal telah membuktikannya namun kajian lanjut terhadap manusia perlu dijalankan.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Makanan Seimbang: Peranan Makanan sebagai Pencegah Penyakit Kronik


Makanan Terbaik untuk Sarapan

Anda pastinya selalu mendengar bahawa sarapan sangat diperlukan untuk kesihatan anda. Walau bagaimanapun, anda hanya boleh kekal sihat jika anda memilih sarapan pagi yang menyihatkan. Memilih makanan segera atau gula-gula pada waktu pagi tidak akan memberikan sebarang manfaat kesihatan. Jika anda benar-benar mahukan yang terbaik daripada sarapan anda, di sinilah apa yang anda perlukan:

Telur

Hampir semua orang sukakan telur yang bukan sahaja lazat tetapi juga berkhasiat. Kajian menunjukkan bahawa sarapan dengan telur membantu meningkatkan rasa kenyang, mengurangkan pengambilan kalori anda daripada makanan seterusnya dan memastikan tahap gula dan insulin darah anda terkawal. Antioksida dalam telur (lutein dan zeaxanthin) melindungi anda daripada gangguan mata seperti katarak dan degenerasi makula. Telur penuh dengan koline, nutrien yang menyumbang kepada otak dan jantung yang sihat.

Oatmeal

Oatmeal datang dari oat tanah – satu sumber beta-glucan. Beta-glucan adalah sejenis serat yang dipercayai mengurangkan kolesterol dan juga menggalakkan rasa kenyang. Satu kajian mendapati bahawa beta-glucan mencetuskan pembebasan peningkatan tahap PYY yang merupakan hormon yang bertanggungjawab untuk membuat anda berasa kenyang selepas makan. Oatmeal penuh dengan antioksidan yang boleh membantu meningkatkan kesihatan jantung dan mengawal tekanan darah. Walau bagaimanapun, oat sering tercemar dengan bijirin seperti barli. Jadi, mereka yang mempunyai alahan gluten hanya boleh membeli oat yang telah disahkan sebagai bebas gluten. Memandangkan oatmeal adalah agak rendah dalam protein, anda perlu bersedia dengan susu atau hidangkan dengan telur untuk meningkatkan pengambilan protein anda.

Biji chia

Biji chia tinggi serat bahkan sebahagian daripada serat yang ditemui dalam biji chia adalah serat likat. Serat likat pandai menyerap air, menggalakkan pergerakan makanan melalui saluran penghadaman, menyebabkan peningkatan rasa kenyang dan puas. Satu kajian kecil mendapati bahawa penyakit kencing manis mungkin mendapat manfaat daripada pengambilan biji chia kerana membantu mengurangkan rasa lapar dan peningkatkan tekanan darah dan paras gula dalam darah. Biji Chia juga kaya antioksidan yang membantu mencegah kerosakan sel disebabkan oleh radikal bebas yang dikeluarkan semasa metabolisme.

Kacang

Kacang sangat elok untuk sarapan pagi kerana boleh mengisi perut anda dan menghalang pertambahan berat badan. Walaupun kacang adalah makanan yang berkalori tinggi, badan anda sebenarnya tidak menyerap segala lemak di dalamnya. Mereka yang mempunyai risiko penyakit jantung boleh mengurangkan risiko mereka dengan memakan kacang. Kacang juga terbukti mengurangkan rintangan insulin dan keradangan. Oleh itu, pesakit diabetes mungkin mendapati kacang berkesan mengawal gula dan kolesterol dalam darah mereka.


Skizofrenia: Apa yang Anda Perlu Tahu

Skizofrenia ialah penyakit mental kronik yang dikategorikan di bawah jenis gangguan psikotik. Ia mengganggu pemikiran, perasaan dan tingkah laku. Penghidap keadaan mental ini seolah-olah telah terpisah daripada dunia realiti. Jika anda melihat orang yang dikatakan sebagai ‘gila’ dan bercakap seorang diri, itu mungkin skizofrenia. Meskipun jarang berlaku berbanding penyakit mental lain, simptomnya boleh menjejaskan aspek yang besar dalam kehidupan pesakit.

Apakah simptom dan tanda skizofrenia?

Keadaan ini kebiasaannya bermula antara umur 16 dan 30 tahun. Namun, ada juga kes dalam kalangan kanak-kanak.

Terdapat 3 jenis simptom; positif, negatif dan kognitif.

Simptom positif
– ini adalah tingkah laku psikosis yang secara amnya tidak ditemui pada orang normal. Mereka terpisah daripada beberapa aspek dunia realiti. Ini termasuk:

Halusinasi – melihat, mendengar atau merasai sesuatu yang sebenarnya tidak wujud.

Delusi – kepercayaan tetap terhadap sesuatu perkara yang tidak benar.

Gangguan pemikiran – berfikir dengan cara yang pelik.

Gangguan pergerakan – pergerakan badan seperti orang sedang gelisah.

Simptom negatif
 – gangguan terhadap emosi dan tingkah laku normal. Contohnya:

Perasaan datar atau
flat affect
– eskpresi emosi melalui raut wajah dan tona suara berkurang.

Minat terhadap aktiviti harian berkurang.

Sukar memulakan dan berterusan dalam melakukan sesuatu perkara.

Kurang bercakap.

Simptom kognitif
– melibatkan proses berfikir, belajar, menilai dan membuat keputusan. Pesakit mungkin mengalami:

Sukar melaksanakan sesuatu tugasan – gagal memahami maklumat dalam membuat keputusan.

Susah memberikan fokus dan perhatian.

Gagal menggunakan sesuatu maklumat sejurus selepas belajar.

Berbeza dengan penyakit fizikal, ahli profesional kesihatan atau doktor membuat diagnosis hanya berdasarkan simptom. Tiada ujian khusus bagi penyakit mental. Untuk membuat diagnosis skizofrenia, 2 atau lebih daripa simptom berikut perlu ada selama sebulan:

Delusi.

Halusinasi.

Percakapan tidak teratur atau kucar-kacir.

Tingkah laku kucar-kacir atau katatonik.

Simptom negatif.

Delusi dan halusinasi sahaja kebiasaannya sudah mencukupi untuk membuat diagnosis.

Rawatan dan terapi

Seperti penyakit mental yang lain, punca khusus bagi skizofrenia masih belum dapat dikenal pasti. Rawatan banyak memfokuskan kepada mengawal simptom. Ini termasuk:

Ubat antipsikotik
 – ini adalah rawatan paling penting untuk mengawal simptom.

Terapi psikologi
– terapi tingkah laku kognitif, terapi sokongan.

Terapi elektrokonvulsif (ECT)

– menggunakan renjatan elektrik untuk menghilangkan simptom.


Prestasi Pasangan Di Ranjang Hambar & Bosan? Ini Cara Nak Beritahu Agar Si Dia Tak Terasa Hati

Bagi menjaga kerukunan rumah tangga, ada caranya jika anda ingin beritahu hubungan suami isteri hambar
berkenaan prestasi yang tidak memuaskan
 di atas ranjang. Anda perlu mencari waktu yang sesuai untuk berbincang berkenaan hal ini tanpa perlu menyinggung perasaan pasangan anda.

Apabila
berbicara berkenaan hal-hal seks
, ia semestinya melibatkan dua pihak yang saling memberi kepuasan dan kenikmatan antara satu sama lain.

Walau bagaimanapun, jika anda seorang sahaja yang mendapat kepuasan daripada aktiviti seks tersebut, maka gunakan kaedah-kaedah berikut untuk berbincang dengan pasangan anda.

Kenapa hubungan suami isteri hambar

Ramai pasangan yang sering mengharapkan suasana yang erotik saat berasmara. Encik suami mungkin menharapkan isterinya untuk
berperanan dengan lebih liar dan aktif
. Mungkin juga si isteri mengharapkan layanan yang lebih agresif daripada suaminya sehingga klimaks.

Walau bagaimanapun, apa yang kita jangkakan tidak selalunya menjadi kenyataan. Ada sahaja masalah yang sering berlaku dalam kehidupan seks pasangan suami isteri.

Berdasarkan laman web Patient.info, kaji selidik yang dilakukan oleh
National Health and Social Life Survey
menunjukkan bahawa 75% lelaki mengalami klimaks
, manakala hanya 29% wanita yang mengalami klimaks ketika seks.

Kajian lain pula menyatakan bahawa dalam kalangan 7,000 wanita di Britain yang berusia 16 hingga 74 tahun, 10 orang dilaporkan mengalami kesakitan sewaktu melakukan seks. Sementara itu, menurut
Merck Manual
, 50% lelaki yang berusia antara 40 hingga 70 tahun mengalami masalah mati pucuk.

Permasalahan seks yang berlaku seperti di atas mungkin sahaja turut terjadi dalam kalangan pasangan suami isteri di Malaysia. Walaupun begitu, masih terdapat cara yang boleh dilakukan agar
seks menjadi lebih memuaskan untuk anda dan juga pasangan
.

Cara memberitahu pasangan akan hubungan suami isteri hambar

Kami tahu, anda akan berasa tidak begitu selesa ketika ingin berbincang bersama pasangan anda berkenaan permasalahan ini. Untuk memulakannya, ketahui cara yang terbaik untuk memberitahu si dia agar seks kembali memuaskan bagi kedua-dua belah pihak.

#1. Cari waktu yang sesuai antara pasangan suami isteri

Cara memberitahu pasangan suami isteri yang pertama adalah dengan mencari waktu yang sesuai. Sebaiknya, jangan terus memberitahu pasangan anda berkenaan perkara ini pada awal perkahwinan.

Anda boleh mengajak pasangan anda untuk bersantai terlebih dahulu seperti menonton televisyen atau meminum kopi pada waktu petang. Berbual dengan topik yang lebih santai terlebih dahulu sebelum memulakan perbualan berkenaan prestasi pasangan suami isteri.

#2. Jangan menyalahkan si dia

Kedua, jangan sesekali menyalahkan pasangan suami isteri disebabkan oleh prestasinya yang kurang memuaskan. Anda boleh menyuarakan harapan, keinginan dan juga kebimbangan anda dengan jujur.

Dalam situasi di mana anda tidak begitu puas dengan pasangan anda
disebabkan kurang mengalami klimaks
, anda boleh berbual mengenai hal ini secara santai.

Contohnya, “Saya dah beberapa kali tidak klimaks sewaktu bersama dengan abang. Saya ada membaca sesuatu di majalah berkenaan satu posisi ni. Mungkin nanti kita boleh cuba.”

Bercakaplah tanpa menunjukkan sebarang emosi dan halakan perbincangan ke arah penyelesaian, bukannya menyalahkan antara satu sama lain.

#3. Teroka posisi seks dan sentuhan baharu elak hubungan suami isteri hambar

Ajak pasangan suami isteri untuk meneroka gaya seks yang baharu. Kadangkala, gaya atau posisi seks yang sama agak membosankan dan ia menjadi sekadar rutin ketika berhubungan.

Tidak ada salahnya jika anda ingin mengutarakan posisi seks yang lebih mengghairahkan kepada pasangan anda. Ini akan
membuatkan aktiviti seks anda menjadi lebih
hot
 dan ghairah
.

Anda boleh mengajak si dia untuk melihat pelbagai jenis gaya atau posisi seks di majalah-majalah atau artikel di laman web.

Elak hubungan suami isteri hambar dengan lakukan cara ini. Ketika anda ingin memulakan langkah semasa berhubungan, berikannya sesuatu yang berlainan berbanding kebiasaan seperti urutan yang menggoda, berikan sedikit godaan yang berbeza atau gurauan bersifat seksual.

#4. Terus berbincang berkenaan penyelesaian

Jika pasangan anda memiliki masalah tertentu seperti faraj yang kering, monopaus, penyakit jangkitan seksual, atau mati pucuk, cuba cari jalan penyelesaian secara bersama.

Tunjukkan sokongan anda kepada pasangan, dengan mengajak si dia untuk berjumpa dengan doktor perubatan. Jangan lupa untuk sentiasa menemani pasangan anda semasa dia menjalani rawatan.

Konklusi

Melalui cara-cara yang dinyatakan seperti di atas, anda akan dapat menyelesaikan masalah hubungan suami isteri hambar di atas ranjang tanpa perlu menyinggung perasaannya.

Jangan sesekali mendahulukan emosi dalam setiap permasalahan, kerana setiap perkara boleh diselesaikan melalui perbincangan tanpa serangan yang melulu.


Bagaimana Virus Nipah Menjangkiti Manusia?

Virus Nipah yang dibawa oleh kelawar dan kadangkala menjangkiti manusia, lebih cenderung menjangkiti dari individu kepada individu lain apabila pesakit yang dijangkiti virus tersebut lebih tua, lelaki dan/ atau mengalami masalah pernafasan. Ia berdasarkan penyelidikan yang diketuai oleh para saintis di
Johns Hopkins Bloomberg School of Public Health.

Penyelidikan tersebut yang diterbitkan pada 9 Mei 2019 di dalam
New England Journal of Medicine
, adalah penilaian yang paling komprehensif pada masa ini mengenai penularan daripada individu kepada individu semasa penularan wabak virus Nipah. Wabak ini berada pada kadar yang sedikit di seluruh Asia, tetapi kadar kematian di tahap wabak telah berada pada kadar yang sangat tinggi, iaitu antara 40 hingga 100 peratus.

Ahli epidemiologi bimbang sekiranya virus Nipah ini boleh bermutasi untuk menjadi lebih menular dalam kalangan manusia dan menyebabkan wabak bencana. Penemuan menunjukkan bahawa dengan mengurangkan pendedahan kepada rembesan pernafasan daripada pesakit yang dijangkiti harus menjadi keutamaan dalam respon wabak pada masa hadapan.

Menurut pengarang bersama penyelidikan, Emily Gurley, seorang saintis bersekutu di Jabatan Epidemiologi,
Johns Hopkins Bloomberg School of Public Health,
oleh sebab sistem kesihatan berkembang dan pesakit mendapat penjagaan secara terus daripada kakitangan klinikal dan menjalani prosedur yang lebih banyak di tempat di mana wabak virus Nipah berlaku, mungkin terdapat peluang untuk penyebaran virus tersebut yang lebih luas di hospital. Dengan memahami faktor-faktor yang mempengaruhi penyebaran tersebut, kita dapat mengurangkan kelemahan pada masa hadapan terhadap patogen berbahaya ini.

Sejarah virus nipah

Virus Nipah mula dikenal pasti pada tahun 1999 berikutan wabak tersebut yang berlaku di Malaysia yang mengakibatkan 300 kes jangkitan dan mengakibatkan kematian lebih daripada 100 orang di kawasan
penternakan babi
.

Jangkitan tersebut turut melibatkan pemusnahan lebih daripada satu juta babi dari ladang-ladang tempatan. Nama virus tersebut diambil daripada nama kampung tempat di mana penternak babi jatuh sakit dengan encephalitis, iaitu Sungai Nipah.

Hos haiwan utama virus Nipah adalah kelawar buah yang banyak terdapat di seluruh dunia – dari Australia, merentasi Asia dan melalui pantai timur Afrika. Tetapi, virus tersebut kadangkala menyebar kepada babi dan haiwan lain, tidak terkecuali terhadap manusia. Gurley adalah pengarang kanan bagi satu kajian pada tahun 2016 yang menemui sap pelepah pokok kurma yang tercemar dengan
kelawar adalah punca utama wabak
 yang menjangkiti manusia di Bangladesh.

Kesan jangkitan virus Nipah

Jangkitan virus Nipah pada manusia menyebabkan demam dan encephalitis, atau keradangan otak, selalunya beserta
sawan dan koma
. Sesetengah pesakit juga mengalami
penyakit pernafasan seperti pneumonia
. Di Bangladesh, di mana pengawasan kesihatan awam terhadap wabak virus Nipah lebih luas dari tempat lain, kadar kes kematian adalah kira-kira 75 peratus.

Pasukan penyelidikan membuat kesimpulan bahawa hanya 82 daripada 248 kes yang mungkin disebabkan oleh jangkitan dari individu yang dijangkiti; manakala selebihnya dipercayai melibatkan transmisi haiwan kepada manusia.

Faktor penyebaran virus Nipah

Analisis penyelidik mengaitkan beberapa faktor utama yang meningkatkan risiko penyebaran virus Nipah dari individu kepada individu lain. Faktor pertama adalah jantina: Pesakit lelaki menjangkiti kira-kira lapan kali lebih ramai individu berbanding pesakit wanita. Faktor kedua adalah umur: hampir semua kejadian penyebaran berasal dari pesakit yang berusia lebih daripada 45 tahun. Kesemua pesakit yang menjadi penyebar jangkitan adalah lelaki yang lebih tua.

Kehadiran penyakit pernafasan adalah satu lagi faktor risiko: Hampir semua transmisi dari individu kepada individu datang dari pesakit yang dijangkiti yang mengalami masalah pernafasan, yang mana ianya konsisten dengan idea bahawa virus tersebut dapat mengembara melalui air liur dan hembusan pernafasan.

Akhirnya, penyebaran muncul pada fasa akut dan gejala penyakit, dan tahap keparahan penyakit adalah antara faktor lain dalam risiko penyebaran. Gurley menyatakan, semua pesakit yang menjangkiti orang lain adalah pesakit yang pada kemudiannya meninggal dunia akibat jangkitan mereka sendiri.

Pasukan penyelidikan mengesyorkan agar langkah-langkah kesihatan awam untuk mencegah wabak virus Nipah perlu memberi tumpuan kepada kenalan pesakit yang dijangkiti dan harus melibatkan langkah-langkah untuk mengehadkan pendedahan – antara kenalan peribadi dan pekerja penjagaan kesihatan – kepada
air liur dan rembesan pernafasan
 daripada pesakit.

Baca juga:

Virus Zika dan Kehamilan: Apa yang Anda Perlu Tahu?

MERS-CoV: Virus Dari Timur Tengah

Chickenpox: Penyakit Berjangkit Bawaan Virus


Ambil Tahu Mengenai Rawatan & Diagnosis Diabetes Jenis 1, Buat Persediaan Awal

Diabetes jenis 1 berlaku apabila badan pesakit tidak lagi mampu untuk menghasilkan hormon insulin yang mengawal kadar gula dalam darah.
Penyakit diabetes ini merupakan sejenis penyakit autoimun. Oleh sebab itu, pesakit diabetes memerlukan ubat diabetes KKM khas.

Sistem imun
pesakit diabetes jenis 1
 akan bertindak memusnahkan sel yang menghasilkan insulin di dalam pankreas.

Namun,
punca sebenar yang menyebabkan keadaan ini masih menjadi misteri bagi pakar.

Diabetes jenis 1 merupakan penyakit yang kronik. Ia bukan disebabkan oleh diet, umur, berat badan atau corak pemakanan pesakit.

Oleh itu, penyakit ini lazim didiagnosis dalam kalangan remaja yang berumur antara 10 tahun hingga 16 tahun.

Bagi mengetahui sekiranya anda ada menghidap diabetes jenis 1, doktor mungkin akan melakukan ujian air kencing dan memeriksa kandungan gula dalam darah anda.

Seterusnya, anda akan diminta melakukan pemeriksaan di hospital jika doktor mengesyaki anda menghidap diabetes.

Anda mungkin perlu tunggu di hospital untuk beberapa ketika sehinggalah ujian darah anda keluar.

Jika anda didiagnosis dengan diabetes jenis 1, doktor ataupun jururawat akan mengajar
cara untuk mengawal penyakit anda
.

Selain itu, jururawat juga akan mengajar anda cara untuk menguji kadar gula dalam darah dan bagaimana untuk menggunakan jarum insulin.

Untuk mendapatkan lebih banyak info tentang Kencing Manis, sila dapatkannya
di sini

Cara merawat diabetes jenis 1

Ubat diabetes: Insulin

Individu yang menghidap diabetes jenis 1 memerlukan terapi insulin sepanjang hayat. Oleh itu, pesakit perlu mengambil suntikan insulin sebanyak 2 ataupun 3 kali sehari.

Insulin tidak boleh diambil secara oral melalui ubat diabetes KKM yang berbentuk pil kerana enzim di dalam perut akan memusnahkan hormon tersebut sebelum ia sempat bertindak.

Oleh itu, pesakit perlu mengambil insulin melalui suntikan ataupun pam.

1. Suntikan

Pesakit yang memilih untuk mengambil suntikan mungkin akan memerlukan campuran insulin yang berbeza sepanjang hari. Suntikan yang berbeza ini bersifat lebih semula jadi dan lebih menyerupai respons normal badan.

Suntikan dilakukan menggunakan sebatang jarum halus ataupun pen insulin. Pen insulin merupakan satu alat yang menyerupai pen dan boleh dibeli dalam bentuk pakai buang ataupun jenis yang boleh diisi semula.

2. Pam insulin

Pam insulin merupakan sejenis alat yang dipakai di luar badan. Alat ini bersaiz sebuah telefon bimbit dan berfungsi sebagai takungan insulin.

Pam insulin akan disambung ke badan pesakit melalui sebuah tiub yang dimasukkan ke bawah kulit pada bahagian abdomen.

Pam ini datang dengan pelbagai gaya dan jenis. Ada yang boleh dipakai pada bahagian pergelangan tangan dan ada juga yang boleh dioperasikan secara tanpa wayar.

Oleh sebab itu, lebih ramai yang mula berminat untuk menggunakan pam insulin.

Pam ini dilengkapi dengan sensor yang boleh menyuntik dos insulin secara berkala ke dalam badan.

Selain itu, pam ini juga dapat mengukur tahap gula dalam darah dan melaraskan dos mengikut keperluan pesakit.

Ubat diabetes KKM untuk pesakit diabetes

1. Metformin

Metformin membantu pesakit dari segi:

Mengurangkan jumlah glukosa (gula) yang dikeluarkan oleh hati ke dalam badan.

Membantu insulin dalam badan berfungsi dengan lebih baik.

Metformin merupakan sejenis ubat diabetes KKM yang sering digunakan oleh pesakit
diabetes jenis 2
.

Namun, ubat diabetes KKM ini turut digunakan oleh pesakit diabetes jenis 1 kerana ia dapat membantu sesetengah daripada mereka yang mempunyai rintangan insulin.

Rintangan insulin berlaku apabila insulin yang dihasilkan oleh badan tidak dapat berfungsi dengan baik. Oleh sebab itu, paras gula dalam darah akan tetap meningkat walaupun badan menerima suntikan insulin.

2. Preskripsi ubat diabetes KKM oral untuk cara merawat diabetes

Ubat oral dapagliflozin telahpun diluluskan oleh badan rasmi di Eropah untuk membantu cara merawat diabetes jenis 1. Ubat diabetes KKM ini merupakan ubat pertama yang diluluskan untuk digunakan bersama insulin.

Dapagliflozin dapat bantu untuk mengawal kadar gula dalam darah pesakit ketika insulin tidak dapat berfungsi dengan baik.

3. Ubat diabetes KKM lain

Ubat diabetes KKM lain juga mungkin akan diberikan kepada pesakit diabetes jenis 1. Sebagai contoh:

Aspirin
 – Doktor mungkin akan memberi preskripsi aspirin kepada pesakit diabetes jenis 1 untuk melindungi jantung.

Ubat diabetes KKM untuk menurunkan kolestero
l – Individu yang menghidap diabetes perlu mengawal kadar kolesterol dalam badan untuk mengurangkan risiko penyakit jantung.

Ubat untuk mengawal tekanan darah
 – Doktor mungkin akan memberi preskripsi ubat ini kepada pesakit untuk mengekalkan kesihatan buah pinggang.

Baca juga:

Kenali Tanda Diabetes Jenis 1, Jika Muncul Simptom Ini, Jangan Berlengah Untuk Berjumpa Doktor

Nak Jaga Pesakit Diabetes Jenis 1 Bukan Sesuatu Yang Mudah, Cara Penjagaan Ini Perlu Anda Tahu

Ujian darah untuk pesakit diabetes

Pesakit yang menghidap diabetes jenis 1 boleh didiagnosis dengan melakukan
ujian darah
. Antara ujian yang sering dilakukan ialah ujian gula dalam darah ketika berpuasa ataupun
ujian A1C.

Ujian gula darah ketika berpuasa (
fasting glucose test
 – FGT)

Ujian gula darah ketika berpuasa merupakan ujian yang dijalankan untuk
mendiagnosis diabetes
 ataupun
pradiabetes
.

Individu yang ingin melakukan ujian ini perlu berpuasa selama 8 hingga 10 jam. Oleh itu, ujian ini selalunya dilakukan pada waktu pagi.

Ujian ini memerlukan sampel darah daripada lengan pesakit. Pertubuhan Kesihatan Sedunia (WHO) telah menggariskan keputusan ujian seperti berikut:

Normal – Di bawah 5.5 mmol/l (100 mg/dl)

Kekurangan toleransi glukosa – 5.5 – 6.9 mmol/l (antara 100 mg/dl dan 125 mg/dl)

Kencing manis
 – 7.0 mmol/l dan ke atas (126 mg/dl dan ke atas)

Jika anda berada dalam kalangan individu yang kekurangan toleransi glukosa, ini merupakan tanda anda menghidap
pradiabetes
.

Ujian A1C

Ujian A1C merupakan sejenis ujian yang lazim digunakan untuk
mendiagnosis diabetes jenis 1 dan jenis 2.
 Ujian yang sama boleh dilakukan untuk memantau sejauh mana keupayaan anda untuk mengawal diabetes yang dialami.

Ujian ini turut dikenali dengan nama lain seperti
glycated haemoglobin, glycosylated haemoglobin, haemoglobin
 A1C dan HbA1c. Doktor menjalankan ujian ini untuk melihat purata kadar gula dalam darah pesakit.

Mengikut WHO, keputusan ujian A1C boleh dikategorikan seperti berikut:

Normal – HbA1c bawah 42 mmol/mol (6.0%)

Kekurangan toleransi glukosa – HbA1c antara 42 dan 47 mmol/mol (6.0 – 6.4%)

Diabetes tahap 2 – 48 mmol/mol (6.5%) ataupun lebih

Lebih tinggi tahap A1C, lebih teruk kadar gula dalam darah pesakit dalam masa 3 bulan yang lepas. Pesakit mungkin akan lebih berisiko untuk menghadapi
komplikasi diabetes
 pada masa hadapan.

Ujian ini juga dapat membantu doktor:

Mengenal pasti jika anda
menghidap pradiabetes
.

 Mendiagnosis
diabetes jenis 1
 dan
jenis 2.

Memantau pelan rawatan diabetes anda.


Haiwan Peliharaan Tidak Sebar COVID-19, Mereka Berjangkit Daripada Anda!

Untuk mendapatkan lebih banyak info tentang coronavirus di Malaysia, sila dapatkannya di sini.

Baru-baru ini, dunia gempar apabila Nadia dijangkiti oleh wabak virus korona baharu (COVID-19).

Mungkin pembaca hairan mengapa penulis menggunakan nama, bukan nombor kes. Bukankah ini bercanggah dengan prinsip kerahsiaan pesakit?

Namun, apa yang mungkin anda tidak tahu ialah Nadia adalah seekor Harimau Malaya betina yang ditempatkan di Zoo The Bronx, New York.

Ini adalah perkara baharu dan siasatan lanjut akan
memberi keupayaan kepada kita untuk lebih memahami sifat COVID-19
.

Status positif tersebut telah disahkan oleh Perkhidmatan Makmal Veterinar Kebangsaan yang terletak di Iowa.

Susulan daripada kejadian tersebut,
 timbul kebimbangan berkenaan dengan keupayaan COVID-19 untuk merentas spesies.

Sekiranya perkara ini benar, ia akan memberikan perspektif kepada pihak berkuasa berkaitan dengan risiko haiwan peliharaan untuk menyebarkan virus tersebut.

[covid_19]

Baca artikel ini untuk mengetahuinya dengan lebih lanjut.

Haiwan kesayangan anda tidak sebarkan virus korona baharu kepada manusia

Sebaliknya, manusia yang berpotensi untuk menyebarkan virus tersebut kepada haiwan kesayangan masing-masing.

Lihat sahaja pada kes Nadia. Baru sahaja berusia 4 tahun, Harimau Malaya ini berjangkit daripada pekerja zoo yang disahkan positif wabak tersebut.

Nadia telah menjalani
ujian saringan COVID-19 berikutan simptom batuk kering yang dialaminya
.

Apa yang lebih membimbangkan adalah bukan Nadia seorang sahaja yang menunjukkan gejala tersebut.

Dua harimau Siberia, tiga singa Afrika dan adik Nadia, Azul, turut mengalami simptom yang sama.

Walaupun haiwan lain tidak menjalani ujian COVID-19, pihak pengurusan zoo beranggapan haiwan lain turut dijangkiti oleh virus yang sama.

Namun begitu, kesemua haiwan tersebut
hanya menunjukkan simptom ringan seperti kurang selera makan
. Mereka masih aktif dan mampu berinteraksi dengan penjaga zoo.

Baru-baru ini, terdapat teori yang menyatakan kucing domestik boleh berjangkit daripada tuan mereka yang positif COVID-19.

Perkara ini turut disahkan oleh Steven Van Gucht, seorang pakar virologi di Belgium.

Kucing, tidak kira spesies apa, mempunyai
reseptor protein ACE2 yang menyerupai reseptor pada sistem pernafasan manusia.

Terdapat kajian yang menunjukkan kebolehan COVID-19 untuk menjangkiti manusia melalui reseptor tersebut maka kucing turut berisiko untuk dijangkiti oleh virus yang sama.

Jika perkara ini benar, adakah ini bermakna haiwan kesayangan seperti
kucing dan anjing yang positif COVID-19 mampu untuk menyebarkan jangkitan?

Setakat ini, tiada lagi bukti saintifik yang menunjukkan virus korona baharu boleh disebarkan oleh kucing kepada manusia.

Simptom COVID-19 yang boleh dialami oleh haiwan peliharaan

Haiwan peliharaan seperti anjing dan kucing yang sering menjadi
kontak rapat terhadap tuannya berisiko untuk terkena jangkitan COVID-19.

Perkara ini telah terbukti melalui kes Nadia, Azul dan spesies kucing lain yang berjangkit daripada penjaga zoo di New York.

Terdapat juga kes jangkitan haiwan melibatkan dua ekor anjing di China yang telah disahkan positif melalui ujian reaksi polimerase berantai (PCR).

Jika anda berpendapat
haiwan peliharaan yang berjangkit tidak akan mengalami simptom serius
, perkara itu telah terbukti salah melalui laporan mengenai seekor kucing di Belgium.

Kucing tersebut telah
mengalami simptom sesak nafas dan cirit-birit
. Walau bagaimanapun, majoriti haiwan tersebut akan menunjukkan simptom ringan seperti batuk dan hilang selera makan.

Artikel berkaitan:

Dalam keadaan huru-hara wabak, terdapat dakwaan yang mengatakan manusia boleh dijangkiti oleh COVID-19 jika haiwan peliharaan mereka positif.

Perkara ini menyebabkan ramai yang panik
 dan ada yang bertindak membuang haiwan peliharaan mereka kerana khuatir akan kesihatan diri.

Apa yang pembaca perlu tahu adalah dakwaan tersebut tidak berasas dan ia tidak mempunyai bukti yang kukuh.

Perkara ini telah disahkan sendiri oleh Pertubuhan Dunia untuk Kesihatan Haiwan (OIE). Tiada bukti yang menunjukkan manusia dijangkiti oleh COVID-19 melalui haiwan.

Bahkan penularan COVID-19 kepada haiwan juga dianggap jarang berlaku.

Langkah pencegahan yang boleh diamalkan oleh pemilik haiwan peliharaan

OIE dan Pertubuhan Doktor Veterinar Haiwan Kesayangan Sedunia (WSAVA) telah membuat beberapa saranan kepada pemilik haiwan peliharaan berkaitan dengan penjagaan sepanjang musim wabak.

Basuh tangan sebelum dan selepas mengendalikan haiwan peliharaan.

Elakkan daripada memeluk atau mencium haiwan terutamanya ketika anda sedang sakit.

Pakai topeng muka jika anda mengalami simptom
 demam, batuk atau selesema.

Lebih baik jika anda boleh kekalkan haiwan peliharaan di dalam rumah.

Jika haiwan peliharaan anda sakit, hubungi klinik haiwan terdekat dan ambil maklum
protokol rawatan yang disediakan oleh mereka sepanjang musim wabak
.

Jika anda dijangkiti COVID-19 dan perlu diisolasikan, pastikan tugas menguruskan keperluan haiwan peliharaan anda diambil alih oleh individu lain.

Baca juga:

Bilakah Wabak COVID-19 Bakal Berakhir? Ketahui 3 Teori Di Sebaliknya

Kes COVID-19 Di Malaysia Bakal Memuncak Pada Pertengahan April 2020 -WHO

Konklusi

Tiada bukti yang menunjukkan anda boleh berjangkit daripada haiwan kesayangan anda.

Namun, jika anda mengalami simptom COVID-19, pastikan anda
menjauhkan diri anda daripada ahli keluarga termasuklah haiwan peliharaan anda.

[mc4wp_form id=’115319″]

Masih banyak lagi yang kita tidak tahu berkenaan dengan keupayaan virus korona baharu.

Oleh itu, pastikan anda mengamalkan langkah pencegahan dan patuh kepada perintah kawalan pergerakan.

#HelloHealthGroup, #HelloDoktor, #HelloHealthCoronaVirus

Baca juga:

Ben Amir Sah Negatif, Puteri Aishah Positif COVID-19!

Bilakah Wabak COVID-19 Bakal Berakhir? Ketahui 3 Teori Di Sebaliknya

Risiko Individu Darah Jenis A, Paling Mudah Dijangkiti COVID-19? Betul Ke?

Merancang Untuk Hamil? Ikuti 8 Tip Ini Jika Anda ‘Tengah Berusaha’ Sepanjang COVID-19

Positif COVID-19, Apa Jadi Bila Virus Masuk Dalam Badan?


Yogurt Boleh Buat Badan Langsing? Ini Yang Anda Perlu Tahu Tentang Makanan Kaya Probiotik

Tahukah anda, antara salah satu fungsi probiotik adalah dapat melangsingkan tubuh badan? Ya, dan tujuan ini boleh dicapai melalui makanan kaya probiotik. Apakah makanan probiotik?

Apa maksud probiotik?

Probiotik adalah mikroorganisme hidup seperti bakteria baik yang memberikan kebaikan dan manfaat kepada
tubuh badan
 kita.

Ia boleh diperoleh daripada sumber makanan yang difermentasi atau ditapai.
Ada juga suplemen dan
minuman probiotik
 yang boleh membekalkan anda dengan probiotik.

Antara fungsi probiotik yang diketahui ramai adalah menguatkan sistem pertahanan badan selain baik untuk fungsi
pencernaan
 tubuh.

Namun,
ada juga kajian yang menyatakan bahawa probiotik boleh membantu dalam menurunkan berat badan manusia.

Bagaimana makanan probiotik boleh membantu melangsingkan tubuh?

Bagaimana makanan probiotik mempengaruhi berat badan manusia masih belum dapat difahami dengan baik.

Namun, probiotik dilihat boleh mempengaruhi selera makan dan penggunaan tenaga melalui pengeluaran asetat, propionat, dan butirat, yang merupakan asid lemak rantai pendek.

Probiotik tertentu juga dianggap dapat menghalang penyerapan lemak makanan,
 yang kemudiannya meningkatkan pengeluaran jumlah lemak melalui najis.

Dengan kata lain, probiotik menjadikan tubuh anda menyerap hanya sedikit kalori daripada makanan yang dimakan.

Bakteria tertentu, seperti daripada jenis
Lactobacillus
, didapati berfungsi dengan cara ini.

Probiotik juga dapat mencegah berlakunya kegemukan melalui kaedah lain. Antaranya ialah:

Melepaskan
hormon
 yang mengawal selera makan: Probiotik dapat membantu melepaskan hormon tertentu yang dapat membantu anda membakar lebih banyak kalori dan lemak

Meningkatkan jumlah protein pengawal lemak: Probiotik boleh meningkatkan tahap protein seperti angiopoietin 4 (ANGPTL4) yang mengurangkan penyimpanan lemak

Selain itu, dengan meningkatkan kesihatan lapisan usus anda, probiotik dapat mengurangkan keradangan sistemik dan melindungi tubuh anda daripada
kegemukan
 dan penyakit lain.

Namun, lebih banyak kajian diperlukan untuk memahami bagaimana ia berlaku dengan lebih baik.

Jenis probiotik yang berkesan mempengaruhi berat badan anda

Salah satu strain bakteria yang sangat berkesan ialah
Lactobacillus gasseri
.
Lactobacillus gasseri
 menunjukkan beberapa kesan yang paling menjanjikan terhadap penurunan berat badan.

Banyak kajian yang dijalankan terhadap tikus mendapati, ia mempunyai kesan anti
obesiti
. Selain itu, kajian yang dilaksanakan terhadap orang dewasa juga menunjukkan hasil yang sangat positif.

Ada satu kajian yang dijalankan terhadap 210 orang dewasa yang mempunyai lemak perut dan mereka mengambil
Lactobacillus gasseri
daripada makanan probiotik
selama 12 minggu.

Hasilnya, didapati strain bakteria tersebut mampu mengurangkan berat badan, lemak di sekitar organ,
indeks jisim badan
 (BMI), ukuran pinggang, dan lilitan pinggul.

Selain itu, fungsi probiotik juga mampu menghilangkan l
emak perut sebanyak 8.5%. Namun, apabila peserta berhenti mengambil probiotik, lemak perut tersebut kembali terbentuk dalam tempoh 1 bulan.

Selain
Lactobacillus gasseri,
terdapat juga jenis probiotik lain yang memberikan kesan yang sama terhadap lemak tubuh.

Ada satu kajian yang melibatkan pengambilan
Lactobacillus
 dan
Bifidobacterium
, serta kumpulan plasebo.

Ia melibatkan sejumlah wanita yang mempunyai berat badan yang berlebihan.

Hasilnya, wanita yang mengambil probiotik iaitu
Lactobacillus
 dan
Bifidobacterium
 kehilangan lebih banyak lemak perut berbanding mereka yang mengambil plasebo.

Jenis-jenis strain probiotik yang bermanfaat daripada makanan probiotik

Probiotik yang paling biasa adalah daripada kumpulan
Lactobacillus
 dan
Bifidobacterium
. Masing-masing mengandungi banyak bakteria yang berbeza.

Probiotik juga boleh mengandungi bakteria lain bersama dengan organisma lain, seperti
yis
Saccharomyces boulardii.

Bakteria yang lebih popular di pasaran dan yang paling banyak dikaji disebabkan oleh faedah kesihatannya ialah:

Lactobacillus acidophilus

Lactobacillus bulgaricus

Lactobacillus fermentum

Lactobacillus amylovorous

Lactobacillus gasseri

Lactobacillus rhamnosus

Bifidobacterium longum

Bifidobacterium bifidum

Walau bagaimanapun, usus manusia mengandungi beratus-ratus jenis mikroorganisma, yang berjumlah lebih daripada 100 trilion mikroba.

Tidak terdapat bukti yang menyatakan bahawa satu jenis probiotik dapat membantu seseorang menurunkan berat badan dengan lebih berkesan daripada jenis probiotik lain.

Hati-hati, ada juga strain bakteria yang menyebabkan pertambahan berat badan

Beberapa kajian juga ada mendapati bahawa strain probiotik tertentu boleh menyebabkan kenaikan berat badan.

Satu tinjauan mendapati bahawa kesan probiotik terhadap berat badan bergantung pada spesies dan jenis mana yang digunakan.

Sebagai contoh, satu strain
Lactobacillus gasseri
 boleh membantu mengurangkan kenaikan berat badan, manakala strain yang lain boleh menyebabkan pertambahan
berat badan
.

Jenis makanan yang boleh diambil

Antara jenis makanan probiotik yang boleh anda ambil adalah seperti tempe, kimchi, yogurt, keju dan miso.

Makanan ini sangat kaya dengan bakteria baik yang bermanfaat untuk tubuh anda.


Sindrom BáLint: Komplikasi Langsung daripada Strok

Sindrom BáLint mungkin kedengaran tidak biasa di telinga anda, tetapi strok adalah perkataan biasa, bukan? Hakikatnya, sindrom BáLint dibincangkan sebagai komplikasi langsung daripada strok. Terkejut? Ketahui lebih lanjut dalam artikel ini.

Sindrom BáLint boleh disebabkan oleh strok

Sindrom BáLint adalah keadaan yang jarang berlaku yang berkaitan dengan kecacatan neuropsikologi yang teruk, termasuk ketidakupayaan untuk memberi perhatian kepada objek dalam medan visual seseorang (simultanagnosia), kesukaran memfokuskan mata (oculomotor apraxia), dan masalah mencapai objek tertentu dengan tangan menggunakan penglihatan (optic ataxia).

Sindrom BáLint biasanya disebabkan oleh kerosakan pada lobus tertentu otak, yang dikenali sebagai lobus parieto-oksipital. Lobus parietal terletak di tengah bahagian atas dan lobus oksipital terletak di bahagian belakang otak. Sindrom BáLint boleh terjadi akibat daripada satu atau lebih strok.

Punca lain Sindrom BáLint

Walaupun sindrom BáLint boleh dikenali sebagai komplikasi langsung strok, ia juga boleh disebabkan oleh hipotensi yang tiba-tiba dan teruk (ini boleh mengakibatkan bekalan darah yang tidak mencukupi). Sindrom BáLint jarang ditemui pada pesakit dengan gangguan degeneratif seperti penyakit Alzheimer atau kecederaan otak lain. Tumor atau trauma juga boleh menyebabkan sindrom BáLint. Oleh itu, sindrom BáLint tidak semestinya disebabkan oleh satu strok atau lebih.

Simptom Sindrom BáLint

Simptom Sindrom BáLint termasuk simptom-simptom simultanagnosia, oculomotor apraxia, optic ataxia. Orang dengan simultanagnosia mungkin tidak dapat memberi tumpuan kepada lebih daripada satu objek. Mereka mungkin hanya dapat melihat satu objek atau sebahagian daripada objek tersebut daripada melihat keseluruhan objek.

Oculomotor apraxia dicirikan oleh ketidakupayaan untuk menggerakkan mata secara sukarela. Pesakit tidak boleh membimbing mata mereka untuk berubah ke lokasi penglihatan yang baru. Oleh itu, mereka biasanya perlu menggerakkan kepala mereka untuk melihat objek tertentu. Walau bagaimanapun, mereka mungkin masih dapat menggerakkan mata ke atas dan ke bawah.

Optic ataxia dikenali sebagai keadaan di mana pesakit tidak dapat memegang objek dengan tangan menggunakan penglihatan mereka. Ini bermakna mereka tidak dapat mencapai objek yang spesifik ketika melihatnya. Mereka tidak dapat mengukur jarak atau skala. Optic ataxia boleh menjejaskan kehidupan seharian pesakit. Sebagai contoh, apabila dia cuba meletakkan cawan di atas meja, dia boleh menjatuhkan cawan ke lantai kerana dia tidak dapat menganggar jaraknya.

Bolehkah sindrom BáLint dirawat?

Orang yang didiagnosis dengan sindrom BáLint boleh menjadi lebih baik melalui program pemulihan yang betul. Rawatan boleh memberi tumpuan kepada peningkatan penglihatan, pergerakan berpandu. Ia membantu pesakit meningkatkan kekuatan dan kebolehan mereka, mengurangkan kecacatan mereka; melatih pesakit beberapa kemahiran untuk melaksanakan tugas harian, dan meningkatkan kesedaran diri mereka.

Sindrom BáLint boleh menjadi komplikasi strok yang menyebabkan mata dan penglihatan terjejas. Kekurangan kesedaran boleh menyebabkan diagnosis dan rawatan tertangguh. Berjumpa dengan doktor jika anda mengalami sebarang masalah.


4 Bahana Jika Anak Kuat Minum Susu Sampai Berlebihan, Jangan Hingga Jadi Begini Ya Parent!

Susu diketahui mempunyai banyak manfaat. Selain kaya dengan kalsium, susu juga adalah minuman yang memberikan pelbagai sumber nutrisi seperti protein, karbohidrat, lemak dan vitamin.

Walau bagaimanapun, adakah kebarangkalian susu boleh membahayakan kesihatan jika diambil terlalu banyak?

Risiko jika anak minum susu berlebihan

Berikut merupakan 4 alasan mengapa minum susu terlalu banyak boleh memberi kesan buruk, sama seperti jika tidak minum cukup susu:

Berat berlebihan dan obesiti

Menurut kajian yang dijalankan selama 3 tahun dalam kalangan kanak-kanak sekolah, mereka yang diberikan 3 gelas susu atau lebih setiap hari adalah lebih berat daripada kanak-kanak yang minum susu dalam jumlah yang lebih rendah.

Kajian menunjukkan bahawa penambahan pengambilan susu; tidak kira susu skim atau lemak penuh, tiada kaitan dengan kawalan berat badan, tetapi dikaitkan dengan obesiti kanak-kanak.

Kajian membuktikan bahawa walaupun tiada hubungan antara kenaikan berat badan dan lemak tenusu, namun kandungan kalsium dalam produk tenusu sebenarnya menggalakkan kenaikan berat badan.

Kekurangan zat besi dan anemia

Minum banyak susu boleh menyebabkan kalsium yang ada dalam susu, menghalang penyerapan dan penghasilan zat besi. Pelbagai kajian menunjukkan bahawa paras zat besi kanak-kanak menurun dengan drastik selepas minum susu berlebihan.

Tambahan pula, memandangkan susu merupakan minuman yang tinggi tenaga yang menggalakkan kekenyangan pada tempoh yang lama, maka kanak-kanak yang minum terlalu banyak susu akan rasa kenyang sehinggakan mereka tidak mahu makan sebarang jenis makanan.

Kekurangan zat besi menghalang pengeluaran  darah dan penghantaran oksigen, yang akan mengganggu prestasi kognitif dan perkembangan kanak-kanak.

Kekurangan zat besi yang berpanjangan menjurus kepada anemia, iaitu keadaan yang menimbulkan pelbagai bahaya pada kesihatan seperti lemah fizikal, kesukaran memberi tumpuan, sakit dada, tekanan darah rendah, dan peningkatan kecenderungan kepada jangkitan.

Pengambilan kerap dan berpanjangan untuk makanan yang tinggi tenaga, tetapi rendah serat seperti susu boleh membawa kepada sembelit atau pergerakan usus terbantut disebabkan kurangnya pengambilan serat – komponen penting untuk pergerakan usus yang sihat dan normal bagi semua peringkat umur individu.

Kanak-kanak yang kuat minum susu juga selalunya terlalu kenyang untuk makan makanan serat lain. Selain itu, prosedur pempasteuran atau UHT (Suhu Ultra Tinggi) juga dipercayai memusnahkan semua enzim yang diperlukan untuk susu dicerna dengan betul dalam tubuh.

Intolerans laktosa dan alahan

Jumlah susu yang boleh diminum oleh kanak-kanak bergantung kepada berapa banyak laktosa yang boleh dihasilkan. Sesetengah kanak-kanak mungkin boleh minum beberapa gelas susu sehari, sementara sesetengah yang lain hanya boleh minum beberapa hirupan susu sahaja.

Tanda-tanda intolerans laktosa termasuklah kejang dan kembung perut, serta cirit-birit. Sementara, alahan protein susu boleh menyebabkan simptom yang teruk seperti muntah-muntah, gatal, berdehit, atau juga anaphylaxis – masalah dengan pernafasan.

Pengambilan susu: Berapa banyak yang dianggap terlebih susu?

Kajian dilakukan oleh Canadian Institutes of Health Research dan St. Michael’s Hospital Foundation terhadap 1311 kanak-kanak sihat di Toronto, yang berusia lingkungan umur 2 hingga 5 tahun.

Pemerhatian kajian adalah pada paras vitamin D dan zat besi dalam sampel darah kanak-kanak, di samping memantau jumlah susu yang mereka ambil setiap hari, penyelidik menyimpulkan bahawa kanak-kanak disarankan minum susu sebanyak 500 mililiter setiap hari untuk mendapatkan paras zat besi dan vitamin D yang secukupnya.

Selain itu, kajian juga menunjukkan bahawa kanak-kanak tidak boleh minum susu lebih daripada 700 ml setiap hari.


Karsinoma Sel Basal: Kanser Kulit Paling Ringan

Karsinoma sel basal ialah sejenis kanser kulit. Jika doktor memaklumkan bahawa anda menghidap penyakit ini, tentu anda akan berasa risau dan bimbang. Mana tidaknya, ia ialah kanser. Namun, berita baik bagi penyakit ini ialah kanser sel basal merupakan kanser kulit paling ringan. Dengan rawatan awal dan betul, anda boleh sembuh sepenuhnya.

Kanser ini dinamakan sedemikian kerana sel kanser tersebut bermula dari kumpulan sel yang disebut sebagai sel basal, iaitu lapisan sel paling bawah pada epidermis (lapisan kulit paling luar).  Sel basal ini mula menjadi kanser apabila terdapat mutasi pada DNA yang berlaku disebabkan terdedah kepada sinaran UV dari cahaya matahari dan lampu serta tilam
tanning
.

Terdapat juga faktor lain yang meningkatkan risiko penyakit ini seperti kulit cerah, jantina lelaki, umur 50 tahun ke atas, terapi radiasi, sejarah kanser kulit dalam keluarga, dan pengambilan ubat yang merendahkan sistem imun. Dalam sesetengah kes, punca sebenar tidak dapat dikenal pasti.

Muka dan leher ialah kawasan paling kerap berlaku kanser sel basal

Bahagian badan paling kerap terdedah kepada cahaya adalah paling berisiko. Namun, ia boleh berlaku di mana-mana bahagian seperti badan, kaki, dan tangan.

Kanser ini kelihatan seperti benjolan berbentuk ‘mutiara’ atau tahi lalat berwarna daging yang kekal. Kadangkala, ia boleh menjadi warna hitam atau berwarna merah jambu atau tompokan merah yang sedikit bersisik.

Ia juga sangat rapuh dan mudah berdarah apabila disentuh.

Jika anda mengalami perubahan seperti ini pada kulit, segera dapatkan pemeriksaan doktor di pusat kesihatan.

Diagnosis dan rawatan

Doktor akan bertanyakan beberapa soalan seperti pendedahan kepada sinaran UV (melalui cahaya matahari atau lampu dan tilam
tanning
), sejarah kanser kulit dalam keluarga, dan sebarang pendarahan pada kulit.

Pemeriksaan juga akan dilakukan ke atas benjolan tersebut untuk mengenal pasti rupa dan bentuknya. Jika doktor mengesyaki ia adalah kanser, sebahagian sel pada bejolan tersebut akan diambil (biopsi) untuk pemeriksaan makmal.

Selepas diagnosis dibuat (jangan bimbang!), beberapa rawatan boleh menjadi pilihan:

Pembedahan
 membuang kanser tersebut serta tisu di sekelilingnya.

Membekukan
 sel kanser (
cryosurgery
).

Radioterapi
.

Pil
dan
krim
.

Sel kanser ini tidak merebak ke bahagian lain dan rawatan kebiasaannya memberikan hasil yang baik terutamanya jika dikesan awal.

Kurangkan risiko

Terutamanya bagi mereka yang mempunyai sejarah kanser sel basal dan juga bagi mereka yang tidak pernah, beberapa langkah boleh diambil untuk mengurangkan risiko.

Selalu memeriksa sebarang perubahan pada kulit.

Kurangkan terdedah kepada cahaya matahari (antara 10 pagi hingga 2 petang).

Gunakan pelindung matahari.

Pilih pakaian yang menutup.


Tip Mendapatkan Lebih Tenaga

Terdapat pelbagai pilihan untuk menambahkan tenaga, seperti pengambilan vitamin, herba, dan makanan tambahan lain yang biasanya disebut sebagai penggalak tenaga. Terdapat juga yang ditambah ke dalam minuman ringan dan makanan tertentu. Tetapi anda juga boleh mendapatkan lebih tenaga dengan cara semula jadi. Ikuti tip berikut untuk mendapatkan lebih tenaga.

7 Tip mendapatkan lebih tenaga dengan mudah

 Kurangkan tekanan

Emosi yang terganggu disebabkan tekanan akan mengambil sejumlah besar tenaga. Tekanan boleh menyebabkan kegelisahan dan ia juga memakan sejumlah besar tenaga. Tanpa anda sedari, tekanan boleh menyebabkan anda menjadi penat secara mental dan fizikal – walaupun pada hakikatnya anda menghabiskan masa seharian di katil tanpa berbuat apa-apa. Pelbagai teknik relaksasi boleh anda cuba seperti yoga, mendengar muzik atau mungkin bersenam. Jika anda berasa tertekan, cuba untuk meluangkan masa berbual dengan rakan atau keluarga, menyertai sebarang kumpulan sokongan, atau berjumpa dengan pakar psikoterapi seandainya tekanan yang anda hadapi adalah kronik dan membimbangkan.

 Minum air

Dehidrasi boleh membuatkan anda berasa lemas dan keletihan. Anda mungkin tidak perlu mengikuti peraturan ‘8 gelas air sehari’ tetapi sekurang-kurangnya anda meminum air yang secukupnya untuk mengekalkan badan sentiasa terhidrat. Anda boleh mengetahui dengan sendirinya anda berada dalam keadaan terhidrat apabila anda tidak berasa haus dengan warna air kencing berwarna terang.

 Kurangkan bebanan

Salah satu punca keletihan adalah kerja terlampau kuat. Ia boleh melibatkan tugasan kerja profesional, keluarga dan keperluan sosial. Cuba untuk melihat kembali senarai tugasan yang anda perlu lakukan. Utamakan apa yang penting sebagai keutamaan. Untuk sebarang perkara yang tidak begitu penting, letakkan ke tepi. Jangan malu untuk mendapatkan pertolongan jika memerlukan.

 Tidur yang mencukupi

Tidur merupakan satu perkara yang sering dianggap remeh apabila berdepan dengan kesibukan. Adalah satu kebiasaan untuk tidak mendapat tidur yang mencukupi, mengurangkan masa tidur sehingga beberapa jam apabila mempunyai tugasan yang menimbun. Akibatnya anda akan merasa lesu, mudah marah dan kepenatan. Jika anda kerap berdepan simptom seperti ini, langkah terbaik yang mungkin anda patut pertimbangkan adalah untuk mendapatkan rehat dan tidur yang mencukupi. Amat disarankan untuk memberikan badan anda tidur dan rehat sekitar 7 jam setiap malam, walaupun keperluan tidur ini adalah berbeza bagi setiap individu – mungkin ada yang memerlukan kurang tidur dan ada yang memerlukan lebih tidur.

 Bersenam

Antara cara untuk mendapatkan lebih tenaga adalah dengan bersenam. Malah bersenam juga menjanjikan bahawa anda berkemungkinan akan memperolehi tidur yang lebih nyenyak. Aktiviti fizikal ini juga dapat memberikan sel dalam badan lebih tenaga untuk membakar dan mengedarkan oksigen. Senaman akan membuatkan badan anda untuk melepaskan hormon tekanan,
epinephrine
dan
norepinefrin
 dalam jumlah yang sederhana untuk membuatkan anda merasa lebih bertenaga. Bersenam secara tetap adalah penting untuk mengurangkan risiko perkembangan penyakit kronik seperti penyakit jantung, diabetes dan obesiti.

 Berhenti merokok

Merokok adalah antara perkara yang mendatangkan bahaya kepada diri dan pastinya anda menyedari bahawa merokok tidak memberikan sebarang manfaat kepada kesihatan anda. Merokok boleh mengurangkan tenaga anda dengan menyebabkan wujudnya insomnia. Asap dari rokok adalah sangat berbahaya dan boleh menyebabkan pelbagai risiko kesihatan seperti radang paru-paru, penyakit jantung dan strok. Jika anda adalah perokok, perkara terbaik yang boleh anda lakukan untuk memberikan anda lebih tenaga dan memperbaiki tahap kesihatan adalah dengan berhenti merokok.

 Pemakanan seimbang

Pemakanan yang tidak seimbang juga boleh menjadi penyebab kelesuan, cepat letih dan kurang bertenaga. Badan anda memerlukan tenaga untuk berfungsi, maka pemilihan makanan kaya nutrisi, berkhasiat adalah penting untuk memastikan badan anda mendapat keperluan nutrisi yang diperlukan. Kurangkan pengambilan makanan manis dan kandungan gula yang tinggi. Pemakanan seimbang dapat mengurangkan risiko perkembangan penyakit kronik. Pastikan anda mengambil sarapan pagi pada setiap hari sebagai permulaan hari anda.

Gaya hidup sihat

Keletihan dan kekurangan tenaga merupakan satu perkara biasa yang sering dihadapi oleh kebanyakan individu. Walau bagaimanapun, dengan mengamalkan gaya hidup sihat seperti meminum air secukupnya, pemakanan yang sihat dan seimbang, bersenam serta mendapatkan tidur yang mencukupi pasti dapat membantu anda untuk lebih bertenaga dan meningktkan tahap kesihatan anda. Jika keletihan merupakan satu perkara yang sering anda lalui setiap hari, sebaiknya anda melihat kembali gaya hidup anda dan lakukan perubahan jika perlu.

Anda mungkin berminat untuk membaca artikel:

Langkah Cepat Tingkatkan Tenaga

Makanan Penambah Tenaga

Kebaikan Berhenti Merokok Dari Aspek Kesihatan

Hentikan 10 Perkara Jika Ingin Berhenti Merokok


Serangga Besar Boleh Masuk Dalam Telinga! Macam Mana Nak Buang?

Jangan terkejut jika kami kata situasi serangga masuk telinga adalah biasa berlaku dan ini termasuklah yang besar seperti lipas dan kumbang!

Apabila ia terjadi, sudah pasti akan timbul persoalan tentang bagaimana cara untuk membuangnya daripada telinga?

Tenang,
setiap permasalahan mesti ada jalan penyelesaian
. Jom sama-sama kita ikuti artikel ini dengan lebih mendalam lagi.

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Serangga masuk telinga bukan dongeng semata!

Meskipun ia bukanlah satu perkara yang normal, ketahuilah serangga yang kecil seperti semut, nyamuk, kumbang memang boleh memasuki lubang telinga.

Lebih membimbangkan, serangga yang besar seperti lipas juga pernah dilaporkan memasuki lubang telinga individu yang tidak sedar langsung mengenainya.

Kebiasaannya,
situasi ini akan berlaku tatkala seseorang itu sedang tidur
 lantas membuat mereka tidak mampu untuk melakukan apa-apa.

Akibatnya, serangga tersebut mungkin akan tersekat dan terbiar di dalamnya sehingga menyebabkan ketidakselesaan pada telinga mangsa.

Bagaimana untuk tahu ia telah berlaku?

Untuk pengetahuan anda, serangga masuk telinga boleh menyebabkan
kerengsaan dan keradangan pada gegendang telinga
 anda.

Bukan itu sahaja, ia juga mungkin boleh menjejaskan pendengaran lantas menyebabkan anda
sukar untuk mendengar atau pekak
.

Ia sangat berbahaya kerana kadangkala kita sendiri tidak sedar akan kemasukan bendasing seperti serangga di dalam rongga telinga.

Bagi mengetahui kewujudannya di dalam telinga, akan muncul beberapa petanda termasuklah:

Kedengaran seakan bunyi berdesing

Kesakitan pada dalam telinga

Kebengkakan pada dalam telinga

Keluar darah atau nanah dari dalam telinga

Pendengaran menjadi terjejas

Pekak

Disebabkan itu, usaha untuk membuangnya daripada telinga harus cepat dilakukan. Bagaimana?

Bagaimana untuk membuangnya daripada telinga?

Setelah mengetahui bahawa lubang telinga anda sudah menjadi ‘tempat tinggal’ serangga, adalah penting untuk kalian tidak panik.

Ini kerana kesilapan teknik untuk membuangnya daripada dalam telinga hanya akan membuat keadaan sedia ada menjadi lebih teruk.

Berikut adalah langkah-langkah yang perlu anda lakukan
 untuk membuang serangga tersebut:

#1. Tentukan di mana kedudukan serangga tersebut (sama ada lubang telinga kiri atau kanan).

#2. Condongkan kepala anda ke bawah pada sebelah telinga yang terbabit.

#3. Goncangkan kepala anda secara perlahan untuk cuba mengeluarkannya.

#4. Titiskan sedikit minyak organik seperti sayuran bagi cuba melicinkannya.

#5. Masukkan sedikit air suam agar lubang telinga terbabit menjadi lebih licin.

#6. Jika masih tidak berhasil, segera berjumpa doktor untuk rawatan lanjut.

Peringatan penting buat anda

Namun, ada beberapa perkara penting yang kalian perlu tahu dalam usaha untuk membuang serangga yang termasuk ke dalam telinga.

Pertama sekali,
elakkan menjolok telingga menggunakan jari, lidi, jarum, kunci, putik kapas
 atau sebarang objek lain ke dalam telinga.

Ini hanya akan meningkatkan risiko serangga terbabit termasuk dengan lebih dalam lantas merosakkan gegendang telinga anda.

Selain itu, anda juga tidak disarankan untuk mengetuk sebelah telinga lain kononnya untuk lebih mudah mengeluarkan serangga tersebut.

Ketahuilah bahawa perbuatan ini juga cuma akan menjejaskan sistem pendengaran terutamanya sebelah telinga yang diketuk itu.

Perlu segera jumpa doktor

Apabila usaha untuk mengeluarkan serangga dalam telinga tidak berhasil, kalian perlulah segera berjumpa dengan doktor.

Ini terutamanya jika anda perasan bahawa serangga tersebut masih lagi hidup dan sedang menetap di dalam rongga telinga.

Bukan sahaja ia akan menyebabkan ketidakselesaan pada dalam telinga malahan juga mampu menjejaskan sistem dan deria pendengaran anda.

Selain mengalami luka akibat gigitan atau sengatan serangga ini,
kerosakan kekal pada gegendang telinga
 boleh membawa kepada kondisi pekak.

Jadi, sesuatu perlu dibuat segera untuk membuang atau mengelak sejak awal daripada serangga memasuki rongga telinga.

Bagaimana untuk elak serangga masuk telinga?

Mungkin adalah agak mustahil untuk menjamin kepastian serangga tidak boleh memasuki rongga telinga kita semua.

Ini kerana lubang telinga tidak mempunyai mekanisme lain selain bulu halus untuk menghalang kemasukan bendasing.

Selain itu, ia juga lebih berisiko untuk masuk ke dalam telinga di waktu kita tidak sedar seperti
sedang lena tidur pada waktu malam
.

Pun begitu,
risikonya mungkin boleh dikurangkan sedikit
 dengan cara seperti berikut:

Menggunakan
earplug
 ketika sedang tidur pada waktu malam

Menggunakan
earplug
 telinga apabila sedang berkhemah di luar rumah

Memastikan kebersihan rumah terjaga untuk elak pembiakan serangga

Malang itu tidak berbau dan situasi ini masih boleh terjadi meskipun pelbagai langkah berwaspada sudahpun diambil.

Oleh itu, anda mungkin boleh cuba cara membuang serangga masuk telinga seperti yang telah kami nyatakan di atas tadi.

Jika masih tidak berhasil, sila segera berjumpa doktor untuk mendapatkan rawatan lanjut ya?


Kusta: Adakah Masih Ada Harapan Untuk Sembuh?

Kusta sering dianggap sebagai satu penyakit yang sangat mengerikan. Dengan kecacatan pada kulit, muka, dan jari yang menakutkan, ia telah membentuk sebuah stigma dalam masyarakat. Ramai yang mungkin menyangka bahawa penyakit ini tiada penawarnya dan pesakit perlu hidup merana seumur hidup. Adakah dakwaan ini benar?

Kusta bukan lagi penyakit seumur hidup

Juga dikenali sebagai leprosy, penyakit kulit ini telah direkodkan oleh manusia sejak ribuan tahun lepas. Jika dahulu, pesakit mungkin terpaksa melalui saki baki hidupnya dengan penyakit ini bermula daripada hari simptom berlaku.

Bukan sahaja menjejaskan penampilan, pergerakan juga menjadi terbatas apabila jari-jari kaki dan tangan mula terjejas sehingga menyebabkan mereka terpaksa bergantung kepada orang lain.

Itu adalah kisah lama. Segala-galanya berubah apabila rawatan efektif bagi penyakit kusta mula ditemui bermula pada awal abad ke-20. Rawatan dalam bentuk gabungan beberapa ubat-ubatan ini memberi harapan baru kepada pesakit kusta. Ia bukan sahaja mampu mengawal simptom, malah boleh merawat penyakit tersebut sepenuhnya.

Rawatan kusta menggunakan gabungan ubat-ubatan

Pertubuhan Kesihatan Sedunia (WHO) melalui jawatankuasa pakar memperkenalkan terapi gabungan ubat-ubatan pada tahun 1984. Sejak daripada itu, ia telah menjadi rawatan standard bagi penyakit kusta di seluruh dunia. Ia juga telah diberikan secara percuma atas pembiyaan oleh WHO kepada seluruh pesakit di negara-negara yang mencatatkan statistik penyakit ini yang tinggi.

Gabungan ubat-ubatan ini terdiri daripada antibiotik, anti-radang, dan ubat yang bertujuan untuk melemahkan sistem imun. Bergantung kepada jenis dan tahap penyakit, gabungan ubat-ubatan yang berbeza akan diberikan.

Antara ubat utama yang digunakan termasuk rifampicin, clofazimine dan dapsone.

Bersama membantu pesakit kusta

Penyakit ini hanya akan berjaya dikawal dengan kerjasama daripada semua pihak termasuk kerajaan, badan bukan kerajaan, masyarakat, dan ahli keluarga. Hentikan stigma terhadap mereka. Sebaliknya, berikan mereka motivasi serta semangat untuk meneruskan hidup.

Semua pesakit mempunyai harapan untuk sembuh melalui rawatan yang betul pada waktu yang tepat. Oleh itu, jangan padamkan harapan tersebut!


Kartun Kini Ada Banyak Unsur Porn? Parents, Sila Kawal Tontonan Anak Anda!

Si kecil mana yang tidak gemar menonton kartun
anime
? Bagi mereka, ia bukan hanya satu rancangan yang boleh mengisi masa lapang tetapi juga
sebagai satu saluran untuk anak anda belajar
.

Apa yang menjadi masalah kini adalah semakin banyak unsur
porn
di dalam kartun sedangkan ia diklasifikasikan sebagai tontonan umum (U), bukannya khusus untuk orang dewasa (18).

Persoalannya, apa yang ibu bapa boleh buat dalam usaha mengatasi isu ini? Jom terus baca artikel!

Untuk mendapatkan lebih banyak informasi berkenaan Keibubapaan, anda boleh klik
di sini
.

Kartun
anime
, makin lama makin rosak?

Dahulu, ada variasi kartun
anime
 kegilaan ramai anak kecil seperti
Dragon Ball
,
 Inspector Gadget
,
Scobby Doo
,
Voltron
,
Tranformers
,
Thundercats
 dan pelbagai lagi siri popular yang lain.

Kini, kartun-kartun legenda ini telah digantikan
 dengan siri yang lebih moden serta urban
 dengan adanya teknologi canggih zaman sekarang sekali gus mengubah landskap dunia animasi.

Tidak kira jika kartun itu datang dari zaman 80-an, 90-an atau pada era terkini, tujuannya tetap sama yakni untuk menghiburkan penonton. Apa yang menjadi masalah adalah
 jika wujud unsur negatif dan tidak sesuai
 untuk tontonan anak anda.

Sebenarnya, memang ada kartun tertentu yang memaparkan aksi, budaya atau tingkah laku yang tidak wajar dicontohi namun teknologi zaman kini telah memudahkan akses terhadapnya.

Ini kerana internet telah menguasai dunia. Dengannya, golongan
kanak-kanak juga sudah mempunyai akses penuh
 untuk mereka memilih dan menonton sebarang kandungan tanpa ada tapisan.

Baca lagi artikel berkaitan:

Mama Papa, Sila Pantau Penggunaan Internet Anak Atau BAHAYA Menanti!

Pendedahan Gajet Beri Kesan Kepada Perkembangan Struktur Otak Anak?

Bagaimana Membesarkan Anak Tanpa Gajet

Tip Wujudkan Peraturan Penggunaan Gajet

Adegan ‘kecil’ bagi anda, ‘besar’ bagi mereka!

Apa yang mungkin jadi persoalan ibu bapa adalah wujudkah unsur
porn
 di dalam kartun? Untuk mendapatkan jawapan bagi soalan di atas, anda perlu lebih luas membuka mata dan minda.

Mungkin bagi anda, sesebuah animasi itu cuma masuk dalam kategori ‘lucah’ apabila ada adegan-adegan berat yang
memaparkan aktiviti seksual secara langsung
 seperti dalam pornografi.

Tetapi pada anak anda terutama yang masih di tadika atau sekolah rendah, adegan ringan seperti berpegangan tangan, berpelukan atau berciuman itu sudah memberi satu gambaran awal.

Daripada situ juga, mereka bakal
terdedah serta terkorupsi dengan seksualiti
 jauh lebih awal daripada yang sepatutnya. Lama-kelamaan, sifat ingin tahu itu akan membawa masalah lebih besar.

“Selain impak positif, kartun juga ada implikasi negatif pada kanak-kanak. Anak
akan mudah terpengaruh dengan karakter animasi
 sekali gus membentuk peribadi yang tidak sihat kelak,” jelas pakar dari
American Academy of Paediatrics
 (AAP).

Dalam erti kata mudah, adegan ‘kecil’ bagi anda mungkin ‘besar’ bagi mereka yang masih belajar!

Contoh kartun anime yang ada unsur lucah?

Sebenarnya, ada banyak rancangan kartun dan semua itu tidak mampu dirangkumkan di dalam satu senarai pendek.

Namun ada satu contoh kartun dari negara Uncle Sam
yang sangat tidak sesuai buat kanak-kanak
 kerana ia penuh dengan karakter, dialog, jalan cerita dan kelakuan yang kurang senonoh.

Kartun
Cow And Chicken
telah lama dibidas dan dibahas sebagai animasi dengan taraf klasifikasi ‘lucah.’ Ini kerana ia penuh dengan
percakapan dan perbuatan yang ada
double meaning
.

Daripada nama karakter itu sendiri seperti
The Ugly Weenie
,
Squirt The Daisies
,
Horn Envy
,
Tongue Sandwich
dan lain-lain, anda mungkin sudah dapat idea bahawa kartun
anime
ini sangat
tidak sesuai untuk tontonan golongan kanak-kanak
.

Dalam satu episod, muncul satu karakter lesbian yang memaparkan aksi mengunyah karpet (
carpet munching
) – interpretasi perbuatan wanita melakukan seks oral bersama wanita yang lain.

Berita baik buat ibu bapa, kartun ini telah disekat daripada disiarkan oleh syarikat animasi
Cartoon Networks
.

Pemantauan daripada ibu bapa itu sangat penting!

Sebagai ibu bapa,
tanggungjawab anda adalah mengawasi
 rancangan kartun
anime
 si kecil anda dengan cara:

Benarkan mereka menonton kartun cuma dengan pemantauan khas daripada anda.

Hadkan penggunaan televisyen, radio atau gajet di masa serta tempat tertentu.

Pastikan langganan siaran anda itu hanya untuk tontonan umum dengan klasifikasi (U).

Tetapkan fitur mesra kanak-kanak (
kids friendly)
 ketika mereka melayari internet.

Dalam pada itu, pihak yang berkenaan seperti badan-badan perfileman dan penyiaran di dalam serta luar negara perlu menetapkan garis panduan yang lebih ketat tentang kartun
porn
.

Konklusinya,
 perkembangan fizikal, mental dan sosial anak anda
 itu perlu dibentuk daripada awal lagi. Tidak salah untuk gunakan kartun untuk tujuan pembelajaran dan hiburan, cuma pastikan ia sesuai buat kanak-kanak.


Pasangan Telah Sah Menghidap Kencing Manis, Ini 3 Perkara Anda Mesti Buat!

Semua mungkin sudah maklum tentang maksud, jenis, simptom dan ubat kencing manis. Namun, apa yang patut anda buat jika pasangan telah sah menghidap kondisi itu? Jom baca artikel ini!

Apa itu kondisi kencing manis?

Sebelum kita terus kepada topik mengenai risiko, ubat kencing manis dan langkah pencegahannya, apa kata kita mengetahui dahulu
tentang penyakit kencing manis
 ini.

Kencing manis atau kebiasaannya ia lebih dikenali sebagai diabetes, secara ringkasnya merupakan satu masalah kesihatan yang berkaitan dengan kadar gula dalam darah yang tinggi.

Ia terbahagi kepada dua subkategori, iaitu:
Diabetes Jenis 1 dan Diabetes Jenis 2
.

Perbezaan di antara diabetes jenis 1 dan jenis 2

Ciri-ciri di bawah merupakan panduan untuk kenal pasti perbezaan diabetes jenis 1 dan jenis 2:

Jenis 1

Biasanya didiagnosis dalam zaman kanak-kanak

Tidak semestinya dikaitkan dengan berat badan yang berlebihan

Biasanya dikaitkan dengan kadar keton yang tinggi

Dirawat dengan suntikan atau pam insulin

Tidak dapat dikawal tanpa pengambilan insulin

Jenis 2

Biasanya didiagnosis pada umur 30 tahun ke atas

Biasanya dikaitkan dengan berat badan yang berlebihan

Biasanya dikaitkan dengan tekanan darah dan/ atau tahap kolesterol yang tinggi

Rawatan awal adalah tanpa perubatan atau pil sebagai ubat kencing manis

Berkemungkinan dirawat tanpa perubatan diabetes

Apa ubat kondisi kencing manis?

Kebiasaannya, antara ubat kencing manis
yang sering digunakan adalah insulin
.

Pesakit diabetes jenis 2 yang memerlukan suntikan insulin biasanya disebabkan 2 perkara utama ini:

Kurang kepekaan kepada insulin
– Berat badan yang berlebihan akan mengurangkan kepekaan anda kepada insulin. Tidak sensitif kepada insulin bermakna insulin tidak dapat mengurangkan kadar glukosa darah yang sepatutnya. Pesakit yang kurang kepekaan kepada insulin biasanya
mengambil suntikan insulin
 untuk mengelakkan kadar glukosa yang berlebihan.

Kegagalan sel beta
– Jika anda mempunyai penolakan terhadap insulin, badan anda memerlukan lebih banyak insulin untuk mengawal kestabilan kadar glukosa darah. Dari masa ke masa, sel beta akan mati disebabkan ketegangan dan berhenti untuk menghasilkan insulin. Anda akan berada dalam keadaan yang sama seperti pesakit diabetes jenis 1, yang mana badan anda adalah tidak berupaya dalam menghasilkan kuantiti insulin yang mencukupi untuk
mengawal kadar glukosa darah
. Suntikan insulin amat diperlukan dalam situasi ini.

Pasangan anda menghidap kondisi ini?

Sekiranya pasangan anda
mempunyai kencing manis
 adakah ini bermakna anda akan mendapatnya juga?

Itulah soalan yang penyelidik cuba untuk mencari jawapan dalam satu kajian.

Kajian itu mendapati satu hubung kait: Pasangan suami isteri dengan diabetes jenis 2 adalah 26 % lebih tinggi risiko untuk turut
mendapat penyakit diabetes ini
.

Adakah itu kerana pasangan mungkin memupuk tabiat pemakanan yang tidak sihat dan mengabaikan senaman, yang boleh membawa kepada peningkatan risiko menghidap diabetes jenis 2?

Atau, adakah anda tahu
lebih banyak tentang diabetes
 (mungkin melalui pengasuh atau orang tersayang dengan keadaan ini), anda lebih cenderung untuk melihat simptom diabetes di dalam diri anda?

Kajian itu tidak mengatakan apa-apa!

Tetapi, jelas bahawa sebagai penjaga, sangat penting bahawa anda menjaga kesihatan anda sendiri selain menjaga orang yang anda sayangi dengan diabetes.

Pengambilan insulin sebagai ubat kencing manis adalah salah satu cara untuk mengubati dan
mengawal kencing manis
.

Namun terdapat beberapa langkah yang anda boleh ambil untuk memastikan keadaan anda dan hubungan anda sihat.

Antara beberapa tip yang boleh anda lakukan adalah seperti:

Belajar dengan lebih lanjut tentangnya

Ini mungkin kelihatan seperti tidak ada perasaan, tetapi memahami apa yang pasangan anda sedang jalani adalah penting dalam dua cara:

Ini menjadikan anda lebih hadir dalam kehidupan pasangan anda, dan ini membantu anda berdua berasa
yakin dalam kes kecemasan
.

Jadi, tanya soalan dan pelajari cara memberi glukagon iaitu ubat kencing manis.

Ia adalah hormon suntikan yang digunakan apabila episod
glukosa darah rendah sangat parah
, mungkin menyebabkan ketidaksedaran, bahawa orang tidak boleh makan atau minum glukosa.

Pengetahuan dan kemahiran anda menunjukkan kepada pasangan anda bahawa anda peduli dan ambil kisah mengenai tahap kesihatannya.

Berkomunikasi secara terbuka dan teratur

Anda tidak boleh
mengabaikan kencing manis
, tetapi anda tidak boleh menjadikannya sebagai satu aspek dalam keseluruhan hubungan anda.

Perlu ada rencana bersama yang menangani keperluan kedua-dua belah pihak.

Jika pasangan anda berpura-pura seakan ia tidak wujud, ketahuilah bahawa penyakit diabetes
adalah sejenis penyakit kronik
 yang akan memisahkan hubungan.

Perkongsian fikiran dan perasaan sebenarnya sebahagian daripada penjagaan diri dengan rasa belas kasihan.

Sekiranya anda mengikuti cara pasangan anda, anda akan menjadi lemah dan lebih cenderung untuk mengembangkan penyakit anda sendiri.

Lakukan perubahan gaya sihat bersama

Apabila seorang individu lelaki
mempunyai diabetes jenis 1
, dia biasanya makan diet rendah karbohidrat.

Isterinya
tidak mempunyai diabetes
, tetapi dia tidak boleh makan gluten atau daging babi.

Apa pasangan yang sihat akan lakukan?
Mereka membuat makanan yang boleh dimakan bersama!

Suami memasak pada hujung minggu, biasanya menyediakan makanan tambahan yang cukup untuk bertahan beberapa hari, dan isterinya memasak untuk lebihan minggu ini.

Makan bersama dapat memberi manfaat kepada kesihatan kedua-dua pasangan.